Source: http://docplayer.hu/1519872-Foto-dani-szabolcs-2013-a-prilis-mozdonyvezetok-lapja.html
Timestamp: 2018-02-18 00:22:22+00:00

Document:
Fotó: Dani Szabolcs á prilis Mozdonyvezetők Lapja - PDF
Fotó: Dani Szabolcs á prilis Mozdonyvezetők Lapja
Download "Fotó: Dani Szabolcs 2013. á prilis Mozdonyvezetők Lapja"
3 1 Poszter Kevés olyan hely létezik manapság, ahol néhány perc séta után ne botlana bele az ember a kormánypárt aláírásgyűjtő standjaiba, ahol a rezsicsökkentés mellett kampányolnak. A kérdés melyre normális ember csak igennel válaszolhat a rezsicsökkentési egyetértést kaszálja be. Nem tudom létezik-e ma Magyarországon olyan józan gondolkodású ember, aki e sikerpropagandát hajhászó kérdésre másképp válaszolhatna. Főleg annak tükrében, hogy több éve csak reálbér csökkenést könyvelhetnek el a munkavállalók. Az aláírásgyűjtés vélhetően nem kevés pénzbe kerül, hiába az önkéntesek hada, akik ha kell, becsengetnek lakásba, ha kell, az utcán szólítják le az embereket, vagy piacok zöldséges standjainak támaszkodva vadásszák az emberek aláírását. A minap egy fiatal anyuka csengetetett be a rokonom kapuján, ahol éppen vendégeskedtem. Kísérőként néhány éves gyermekével szambázott házról-házra és lázasan gyűjtögette a támogató aláírásokat. Lépéseit apró gyermeke fáradt, unott tekintete kísérte. Szégyellem, de valahogy nem sikerült túl bájosan fogadni aláírásgyűjtő papírjait, és kifakadtam. Később elnézést is kértem tőle. Lehet, hogy indulatos volt a kérdésem, de rázúdítottam. Mondja hölgyem ki az, aki egy olyan törekvéssel ne értene egyet, hogy a kiadásai csökkenjenek? Nem akarja megkérdezni egy másik kérdőíven, hogy egyetért-e a lakosság azzal, hogy hazánkban az egy kulcsos adó mellett, ma már megszámlálhatatlan különadó terheli az embereket? Nem kérdezték meg a lakosságot, hogy tetszik-e embereknek, hogy az ÁFÁ-t az európai színt csúcsára tornázták, hogy egyet értenek-e azzal, hogy az emberek magánnyugdíj pénztári megtakarításait egy tollvonással lenyúlják? De arra a kérdésre is szívesen válaszolnék, hogy egyetértek-e azzal, hogy bevezetésre került a tranzakciós díj, a sárga csekk díj, a telekommunikációs adó, hogy a minimálbér is adókötelessé vált? Szerettem volna, ha megkérdeznek arról is, hogy akarok-e sok-sok milliárdból labdarúgó pályákat építtetni, miközben a mai színvonal alapján kb. két ezer fő látogat el átlagosan a meccsekre. (Én is szeretem a focit, tévedés ne essék!) Mert miközben ilyen álmokat dédelgetünk, nem lehet megállni a nagyvárosok utcáin lévő jelzőlámpák előtt úgy, hogy ott ne kéregessen egy hajléktalan, egy éhező. Bár tény, hogy ők úgy nyilatkoznának, nem érdekli őket a rezsicsökkentés. Hiszen nincs is otthonuk! Szegény önkéntes fiatal anyuka, kérdéseim hallatán teljesen elfehéredett, s hebegve mondta, hogy ő csak a barátnőjének segít a kérdőívek kitöltésével. Ekkor éreztem, hogy túlontúl elragadott a hév és elnézést kértem tőle kissé indulatos szavaimért. A vendéglátó rokon hallva szavaimat tőlem sokkal udvariasabban megköszönte az aktivista, vagy segítőnek nevezhető hölgy látogatását és közölte vele, hogy olyan kérdésre teljesen felesleges válaszolni, amire egyértelmű lehet csak a válasz. A megszeppent hölgy kézen fogta kislányát és elindult a következő ház kapujának irányába, hátha ott könnyebben behajtja azt a fránya támogató aláírást, mely erősítheti a sikerpropagandát. Miközben távolodtak, azon törtem a fejem, hogy ugyan hol dolgozhat az aktivista, hogy volt-e náluk az elmúlt évek során bérfejlesztés? Miközben korholtam magam, hogy nem kellett volna ráolvasnom mindazt, amit elmondtam neki, rájöttem, egyetértve magammal hogy mégis csak jól tettem. Miért is? Nézzünk körbe saját pályánkon. Miközben egy csomó módon vettek ki pénzt a zsebünkből, évek óta nem volt bérfejlesztés vállalatunknál. Sajnos mára igen csak igaz, hogy a vasutasok, mozdonyvezetők és mai magyar munkavállalók reálbércsökkenést kellett, hogy elszenvedjenek. Ennek megállítása okán pedig tenni kell valamit. És ebbe a támogató aláírások is beleférhetnek. Márpedig joggal tarthatna a kormánypárt attól a pillanattól, amikor mi teszünk fel nekik kérdéseket! Kiss László elnök Úton-útfélen 1 VASZ tüntetés 2 VASZ Rendkívüli Küldöttgyűlés és a csapatépítés Visegrádon 3 Új korszak a délkelet-európai vasúti árufuvarozásban 4 a munkáltató mindig jogszerűen jár el! 5 Debrecen 6 Pécs 9 Bp. Centrum 10 Szeged 10 Szombathely 11 Alapítványi hírek 12 Pénztárosi értekezlet 13 Sítúra a Francia-Alpokban 13 Kedves olvasók! 13 Munkavédelem 14 Miért és hogyan? 15 Szeretem a technikai fejlesztéseket Vagy még sem? 18
4 A Mozdonyvezetők Szakszervezetét, a Vasutasok Szakszervezetét és a VDSZSZ Szolidaritást tömörítő Vasutas Szakszervezetek Szövetsége (VASZ) április 11-én 11 órára demonstrációt szervezett a Vállalkozók és Munkáltatók Országos Szövetségének központja elé. A szakszervezeti szövetség március i rendkívüli küldöttgyűlésükön a évi infláció mértékét elérő, január elsejéig visszamenőleges hatályú bérfejlesztés eléréséért tartottak demonstrációt. A VASZ szerint a munkaadói szövetség jelenleg az egyetlen kerékkötője a bérajánlás megállapodás létrejöttének a Versenyszféra és a Kormány Állandó Konzultációs Fórumán (VKF). A szakszervezeti szövetség tájékoztatása szerint a március i rendkívüli küldöttgyűlésükön a évi infláció mértékét elérő, január elsejéig visszamenőleges hatályú bérfejlesztést tartanak elfogadhatónak. Az országos munkaadói konföderációk részéről továbbra is 4-5,2 százalékos bérajánlást vár el a Vasutas Szakszervezetek Szövetsége, ennek létrejöttét egyedül a Vállalkozók és Munkáltatók Országos Szövetségének hozzáállása akadályozza. A Mozdonyvezetők Szakszervezetét, a Vasutasok Szakszervezetét és a VDSzSz Szolidaritást tömörítő Vasutas Szakszervezetek Szövetsége április 11-én demonstrációt tartott a Vállalkozók és Munkáltatók Országos Szövetségének központja előtt. A munkaadói konföderáció ugyanis akadályozza a bérajánlás létrejöttét, és ezzel együtt azt, hogy a versenyszférába tartozó, valamint a köztulajdonban lévő vállalatoknál bérfejlesztésre kerülhessen sor. A Versenyszféra és a Kormány Állandó Konzultációs Fórumának (VKF) munkaadói és munkavállalói oldala között hetekig tartó közös munka eredményeképp végre megállapodás-közeli helyzet alakult ki. A VKF-ben három munkaadói (AFEOSZ, MGYOSZ, VOSZ) és három munkavállalói (LIGA Szakszervezetek, MSZOSZ, Munkástanácsok) konföderáció vesz részt, közülük a VOSZ az egyedüli kerékkötője a megállapodás létrejöttének. A MÁV Csoportnál sok más vállalathoz hasonlóan még csak el sem kezdődtek az idei bértárgyalások. Ez mindaddig így is marad, amíg létre nem jön a bérajánlás. A tét azonban még ennél is nagyobb. A Kormány ugyanis nem cáfol-
5 ta: amennyiben a VKF munkaadói és munkavállalói oldalának tagjai megállapodnak a bérajánlás mértékében, úgy azt önmagára nézve is kötelező érvényűnek tekinti. Így hosszú idő után első alkalommal a köztulajdonban lévő vállalatok dolgozói is bérfejlesztésben részesülnének. A Vasutas Szakszervezetek Szövetsége a évi infláció mértékét elérő, január elsejéig visszamenőleges hatályú bérfejlesztést tart elfogadhatónak. Ehhez az inflációt kiegyenlítő mértékű bérajánlásra lenne szükség, ami pillanatnyilag már csak és kizárólag a VOSZ aláírásán múlik. A közeljövőben további tiltakozó akciókra is sor kerülhet, ha a VOSZ továbbra sem hajlandó felülbírálni saját elfogadhatatlan álláspontját, amivel sok százezer család életkörülményeit lehetetleníti el. Budapest, április 11. Vasutas Szakszervezetek Szövetsége A Mozdonyvezetők Szakszervezetét, a Vasutasok Szakszervezetét és a VDSzSz Szolidaritást tömörítő Vasutas Szakszervezetek Szövetsége (VASZ) Visegrádon tartotta rendkívüli Küldöttgyűlését március én. A Küldöttgyűlés első napirendi pontját a VASZ évi költségvetés elfogadása szolgáltatta. A döntés a évi költségvetésről könnyű feladatnak bizonyult, mert bevételi forrásának döntő többségét a tagdíjbevételek adják, így a kiadások lehetséges keretét is egyszerű volt összeállítani. Amint az ismertes, a VASZ tagdíj összege: 10 Ft/fő/hó. A továbbiakban a küldöttek döntöttek a VASZ szakmai munkabizottságok megalakításáról is, melyek célja az egyes szakmai területek hatékony képviselete. A évi bérfejlesztés elmaradása kapcsán kialakult helyzet és annak megoldására tett javaslatok vitájában a küldöttek többsége sürgette a határozott fellépést. A VASZ Küldöttgyűlése elfogadta az elnökség március 18-i határozati javaslatát, így a évi infláció mértékét elérő, január elsejéig visszamenőleges hatályú bérfejlesztést tart elfogadhatónak, a munkaadói konföderációk részéről továbbra is 4-5,2 %-os bérajánlást vár el a Vasutas Szakszervezetek Szövetsége. A bérajánlás létrejöttét a munkaadói konföderációk közül egyedül a Vállalkozók Országos Szövetsége akadályozza. A jelenlévők elfogadták azt a cselekvési tervet, mely a nyomásgyakorlás fokozatosságát betartva alkalmas arra, hogy az az érdekérvényesítés sikeres legyen az elmaradt bérfejlesztés ügyében. A három szakszervezet az április 8-val kezdődő hétre, a Vállalkozók Országos Szövetségének magatartása elleni tiltakozás hirdetett. Amennyiben a demonstráció nem vezet eredményre, úgy a VASZ-t alkotó három szakszervezet kollektív munkaügyi vitát kezdeményez. Ennek eredménytelensége esetén vasutas sztrájkot hirdet. A küldöttek a rendkívüli közgyűlés lezárása után csapatépítő programon vettek részt, melynek középpontjában a három szakszervezet tagjai közötti együttműködés fejlesztése állt. A résztvevők bemutatták saját szervezeteik erősségeit és eredményeit. Ezekre alapozva kerültek megfogalmazásra a VASZ-szal kapcsolatos elvárások, illetve tartalmai meghatározások. Csoportmunkában elkészítették, majd prezentálták az egyes tisztségviselők a közös munka eredményeit. Meghatározásra került a VASZ jövőképe és céljai 2016-ig, összeállításra került a tisztségviselők napi operativitását kitevő tevékenységek és a hatékony kommunikáció kritériumai. A program a résztvevők visszajelzései alapján elérte célját. Fotók: Sziman József Éles Csilla Hegedűs Réka Herceg Mária Petes Sándorné Gyüre Ferenc Illés János Rakóczki Lajos Simon Dezső dr. Szilágyi Veronika Pintér Norbert Széles Szilárd Dancsa Attila Gelencsér László Horváth Csaba Bodnár József Huszta Krisztián Kiss László Hornok Béla Kondor Norbert Oroszi Rudolf
6 és tervezi biztonsági tanúsítvány megszerzését Bulgáriában, Romániában, Szlovákiában és Csehországban is. Horváth Ottó, a Rail Cargo Carrier Kft. ügyvezető igazgatója elmondta, hogy a társaság service center pozícióban működik. Megjelenését a régió vasúti árufuvarozási piacán elsősorban a Rail Cargo Group és ÖBB Holding erőforrásainak felhasználásával valósítja meg. A vállalat keretszerződést kötött a Rail Cargo Hungaria Zrt.-vel a tehervonatok magyarországi közlekedtetésével kapcsolatos feladatokra. A most indított magyar-román viszonylatú kíséretlen kombinált fuvart a társaság a Rail Cargo Grouphoz tartozó Hungaria Intermodal Kft. megrendelésére szervezte meg és bonyolítja le. A két cég azon dolgozik, hogy mihamarabb elindulhasson a BILK- Ploiesti közvetlen intermodális vonatforgalom is. Budapest, április 9. Elindult a Rail Cargo Carrier Kft. (RCC) első irányvonata a budapesti BILK Terminálról Railport Arad Curtici (Románia) célállomásra. A Rail Cargo Group idén létrehozott új vállalkozása révén karcsúbb, rugalmasabb és költségérzékenyebb vasúti áruszállítási szolgáltatásokkal egészíti ki kínálatát a délkelet-európai régió fuvarpiacán. A Rail Cargo Carrier a legmodernebb vontatójárművekkel és vasúti eszközökkel, országhatárokon átívelő komplex szolgáltatásokkal lépett be a térség vasútpiaci versenyébe. A társaság beszerezte a szükséges hatósági engedélyeket, amelyek alapján hozzáférésrejogosultként használhatja a vasúti infrastruktúrát Magyarországon Spellenberg Gábor, a Hungaria Intermodal Kft. ügyvezető igazgatója kiemelt fontosságúnak tekinti a romániai rendeltetésű irányvonatok közlekedtetését. A Kft. régóta azon dolgozik, hogy közvetlen összeköttetést teremtsen két, csoporton belüli terminál, a BILK Budapest és a Railport Arad között. A társaság gondjaira bízott konténerek vasúton eddig csak szórt küldeményként tudtak eljutni Aradra, ami nem volt versenyképes a közúttal szemben. A Rail Cargo Carrier Kft. árufuvarozási vasúti társasági tevékenységének beindításával lehetőség nyílik arra, hogy a küldemények 10 órás menetidővel daru alá kerüljenek Aradon. A Railport Arad fontos része a Hungária Intermodal Kft. romániai stratégiájának. Ezen vonatok sikerére építve fogja fejleszteni Magyarország és Románia közötti irányvonati rendszerét, különös tekintettel Ploiesti (Allianso) terminál bekapcsolására.
7 A Mozdonyvezetők Lapjának májusi számában is foglalkoztam egy olyan üggyel, amelyben az érintett mozdonyvezető a munkába járásával kapcsolatos utazási költségtérítés ki nem fizetése miatt indított peres eljárást. Ebben az ügyben a mozdonyvezető egyeztetést kezdeményezett a munkáltatói jogkör gyakorlójával, amely azonban eredményre nem vezetett. A jogkör gyakorló szerint az utasítás alapján nem jár a 28,-Ft/km, mert az igénybejelentő nyomtatványon nem szerepeltek az előírt, saját autóra vonatkozó adatok. Miután kollégánk nem fogadta el a választ, ezért munkaügyi bírósághoz fordult elmaradt munkabérének megállapítása és kifizetése iránt. A munkaügyi bíróság helyt adott kollégánk kereseti kérelmének. Az ügyben eljárt bíróság szerint, a perben releváns munkaviszonyra vonatkozó szabályok alapján, abban az esetben, ha a mozdonyvezető a munkaidő-beosztása miatt a tömegközlekedési eszközt nem vagy csak két órát meghaladó várakozással tudta volna igénybe venni, akkor a munkáltatónak 28,-Ft/km költségtérítést kell fizetnie a részére, ahogy ezt az összeget július 31-ig meg is fizette. Nem fogadta el a bíróság a munkáltató azon érvelését, hogy a munkavállaló nem csatolta a költségtérítési igénylőlapja mellé a lakcímnyilvántartó kártyáját, tekintettel arra, hogy kollégánk lakóhelyének címe a munkáltató birtokában volt, évek óta fizette már erre az útvonalra a munkába járással kapcsolatos költségtérítést. Tehát, amennyiben változás nem történik, a munkavállalónak nem kell a lakóhelyét igazolnia minden egyes igénybejelentésekor. Azt már csak halkan jegyzem meg, hogy az egyeztetések alkalmával a munkáltatói jogkör gyakorló egyszer sem hiányolta a kolléga lakcímnyilvántartó kártyáját, vagyis az alperesi munkáltató szerint ezen rendkívül fontos körülmény csak a peres eljárás során merült fel. Arra a felvetésre pedig, hogy ez is jól példázza a munkáltató hozzáállását azon alkalmazottaihoz, akik a bevételt hozzák számára, nem kívánok reagálni. Egyebekben a bíróság azt is megállapította, miszerint az utazási költségtérítés meg nem fizetésének az indoka az nem lehet, hogy a munkavállaló a saját gépjárműve adatait nem jelentette be a munkáltatónak.. Ezen fent említett ügyben a másodfokon eljáró bíróság helybenhagyta a munkaügyi bíróság ítéletét. A kereseti kérelemnek helytadó jogerős ítélet ellenére a munkáltató továbbra sem változtatott a mozdonyvezető utazási költségtérítésének kifizetési gyakorlatán, ezért kollégánk kénytelen volt ismételten peres eljárást indítani az illetékes munkaügyi bíróságon. Az elsőfokú eljárásban a felek a korábbi perrel megegyezően adták elő jogi álláspontjukat. Meglepő döntés nem született, vagyis az elsőfokú bíróság újból helyt adott a munkavállaló kereseti kérelmének. Ezen döntés ellen az alperesi munkáltató ismételten fellebbezést nyújtott be, amely önmagában semmilyen váratlan fordulatot nem jelentett az ügyben. A meglepetés csak ezután következett. Még pedig az, hogy a fellebbezés benyújtását követően az elsőfokú ítélet szerinti kifizetést is teljesítette a munkáltató. dr. Király György Vagyis egymás mellett létezett az elbírálásra váró alperesi fellebbezés és az elsőfokú ítélet rendelkező részének megfelelő alperesi kifizetés. Mindezeknek megfelelően a munkáltató fellebbezése nemcsak érthetetlen, hanem okafogyott is lett azzal, hogy a fellebbezés benyújtása után mégis kifizették az elsőfokú ítéletben szereplő összeget. Ennek eredményeként kollégánk fenntartotta azon fellebbezési ellenkérelmét, miszerint, amennyiben az alperesi munkáltató nem vonja vissza a fellebbezését a másodfokon eljáró törvényszék hagyja helyben az elsőfokú ítéletet.
8 Területi hírek Még a múlt időszakból van némi adóságom a tájékoztatás terén, a vezénylői személyi problémák kapcsán. Sokan kerestek a távolabbi területekről is, hogy mi lett az eredmény, történt e valami változás, egyáltalán, hogy reagálta le a központvezető az egészet. Először is némi időkérés után levélben válaszolt a vezetőségnek és rajtunk keresztül az egész kollektívának a felvetett problémával kapcsolatban, amiből idézek is pár gondolatot: Tisztelt Debreceni Mozdonyvezető Munkatársak! Önök és a MOSZ debreceni tagcsoportja beadvánnyal fordultak hozzám, melyben kérték, hogy egy bizonyos vezénylő ne vegyen részt a debreceni mozdonyvezetők munkaidő beosztásának készítésében és módosításában. Indoklásként a kolléga kioktató és fenyegető stílusára hivatkoztak. Úgy érzik, fenyegetve vannak munkahelyük elvesztésével és szintén fenyegetettséget éreznek, ha pihenőnapi munkavégzés elrendelése ellen szót emelnek, úgy érzik, hogy a munkaidő beosztás konkrét formájával büntetve és jutalmazva vannak. Megállapítják, hogy egy (nem MOSZ) érdekképviselet tisztségviselőként teszik a sérelmesnek vélt kijelentéseket, intézkedéseket. Érdemben kívánok foglalkozni kérésük megvizsgálásával. Meghallgattam a másik felet, az érintett vezénylőt is, miután elolvasta az önök beadványát elmondta, hogyan látja a munkáltató képviselőjeként a beadvány tartalmát. Elmondása szerint alaptalannak tartja a leírtakat. Általában nincs nézeteltérése a mozdonyvezetőkkel. Valóban előfordul, hogy egyesekkel szemben határozottabban kell fellépni egy-egy jogszerű intézkedés során. Álláspontja szerint a munkáltatásnak (vezénylésnek) mindenekfelett jogszerűnek, pontosnak kell lennie. Ebből adódhatnak személyesnek vélt sérelmek. Ezek a vélt sérelmek az idő elteltével erősödhetnek, és komoly ellenszenvé alakulhatnak, minek folyománya lehet egy ilyen rágalmazó kezdeményezés. Tisztelt Mozdonyvezető Munkatársak! A továbbiakra nézve figyelembe véve nyilatkozatukat, mely szerint a törvényes és jogszerű intézkedéseket elfogadják, valamint az érintett vezénylő és a többi vezénylő meghallgatását a következők megértését kérem. A munkaviszonnyal kapcsolatos szabályokat, jogokat és kötelezettségeket a Munka törvénykönyve tartalmazza. A munkaviszony a jogrendünk szerint bizalmi és tartós jogviszony. Fennállása alatt a felek kötelesek együttműködni jóhiszeműen, tisztességesen eljárni. Egyik fél sem tanúsíthat olyan magatartást, mely a másik fél jogát vagy jogos igényét sérti. A munkaviszony létesítésével a munkavállaló lemond szuverenitásának egy részéről. Jogszerűen sértheti érdekeit a munkáltató azzal, hogy a foglalkoztatási szabályok mentén egyoldalúan határozza meg a munkaideje beosztását és munkájának tartalmát. A munkáltató egyoldalú intézkedései így korlátozást jelentenek a munkavállaló mindennapi életvitelére. A munkáltatót foglalkoztatási kötelezettség terheli, ebben a munkavállalóknak együtt kell működni a munkáltatóval, illetve a munkáltató nevében eljáró személlyel. A munkavállaló jogalappal nem sérelmezheti a munkáltató intézkedését célszerűtlenségre, szükségtelenségre hivatkozva. A Munka törvénykönyvéhez képest a munkavállalók javára sok kedvezményt elérő szakszervezetek a Kollektív Szerződésben és annak Helyi Függelékében az önök nevében szerződést kötöttek a munkáltatóval, ennek betartása is mindkét fél számára kötelező. Itt is jogok és kötelezettségek vannak szabályozva. A jogok érvényesítése és a kötelezettségek teljesítése során a munka megszervezésének és a munkaidő beosztásának joga a munkáltatót illet meg. A munkáltató nevében a munkaidő beosztás tervező feladata a fenti elvek megvalósítása, ennek során esetleg konfliktus helyzet alakulhat ki. Egyértelmű konfliktus a munkáltatási szabályok megsértése. Amennyiben ilyet tapasztalnak, kérem jelezzék, ki fogjuk javítani még a szolgálat megkezdése előtt. Nem tekinthető jóhiszeműnek az a magatartás ha valaki egy szabályt sértő rendelkezést elfogad, az alapján teljesít, majd utólag kér orvoslást a megtörtént szabálysértésre hivatkozva. Konfliktus alakulhat ki abból is, hogy egy-egy konkrét szolgálatot egyes mozdonyvezetők jutalomnak éreznek, míg mások ugyanazt egyéni beállítottságuktól, körülményeiktől függően kisebb-nagyobb kényelmetlenségnek éreznek, esetleg büntetésnek gondolják. Ez utóbbi helyzetek sajnos a mozdonyvezetők egymásközti beszélgetésében, munkavállalók közti rivalizálásként, irigykedésként is megjelennek tapasztalatom szerint, mind a munkaidő beosztás tervezésénél mind annak módosításánál. A beadványuk konkrétumot nem tartalmaz. A vezénylői munkát közelről látom, napi kapcsolatban vagyok velük. A beadvány tartalmát név nélkül megbeszéltem a vezénylőkkel. Utasítottam őket a munkáltatási szabályok betartására ismételten. Felhívtam figyelmüket, hogy a mozdonyvezetőkkel való személyes tárgyalás, egyeztetés, beszélgetés és utasítás adás során nyíltan, korrekten, segítően, határozottan viselkedjenek. Az egymás közti kommunikációban törekedjenek a kölcsönös tiszteletre, megbecsülésre, segítsék kölcsönösen a problémák megoldását. Hasonló viselkedést kérek önöktől is, akkor a konfliktusok csökkennek, illetve elviselhetőbbnek érezzük majd kölcsönösen a munkaviszonnyal, szeretett munkahelyünkkel járó kellemetlenségeket. Amenynyiben probléma merül fel kérem, engem keressenek. Ami azt illeti, nem is számoltunk másra, ezért a következő levelet küldtük válaszul: Tisztelt Központvezető Úr! A debreceni mozdonyvezetők megkapták a válaszlevelét és kifejezik örömüket, hogy érdemben foglalkozott a beadványukkal. Megállapítható, hogy Központvesztő Úr leve elég hosszúra sikeredett, amiben megint csak a mozdonyvezetők kaptak kioktatást törvényekből és magaviseletből. Az Ön levelének jelentős része arról szól, hogy a vezénylő zavaros történetét leírja benne. Egyébként azt az esetet mi is ismerjük, csak egy kicsit másként, és azt is tudjuk, hogy ez a konfliktus évekkel ezelőtt kezdődött és az elmúlt idő alatt az a mozdonyvezető kolléga mit viselt el. Mivel a debreceni mozdonyvezetők is komolyan gondolták az aláírásgyűjtést, ezért érdemben akarnak foglakozni saját ügyükkel. Ezért itt, most nem állnak meg, hanem tovább viszik az ügyet. Ha már a Központvezető Úr a vezénylő által elmondott történetet beleírta válaszlevelébe, szívesen láttunk volna idézést a mozdonyvezetők által megélt és ismertetett történetekből is! A legjobban annak a történetnek örültünk volna, ami január 24-én történt a Központvezető Úr irodájában, amikor Nemes Zsolt azt mondta Varga Csabának, hogy azért nem mutatjuk meg neki a 122 db aláírást, mert a kollégák félnek a személyétől, mire Varga Csaba azt válaszolta, hogy: Féljenek is. Legalább ettől a pillanattól kellett volna a Központvezető Úrnak komolyan venni a debreceni mozdonyvezetőket, de sajnos nem ez történt. Sajnos az történt, ami eddig is jellemezte a debreceni mozdonyvezetőkhöz való viszonyát, vagyis nem történt semmi. A Központvezető Úr levele több félreértést és ellentmondást is tartalmaz. Válaszlevelében hosszasan ír a munkaviszonyra vonatkozó szabályoktól, a kölcsönös tiszteletről és a jóhiszeműségről, közben meg elfogadja, hogy a vezénylőnek időnként határozottan kell fellépni egyes
9 esetekben. Mi ismerjük a történeteket, és ha valami törvényes, akkor ahhoz nem kell a Varga Csaba féle határozottság. A kettő ugyanis üti egymást. Vagy jogszabályi keretek közt működik a kapcsolat vezénylő és mozdonyvezető között, vagy a másik felet is megilleti a határozottság. Számunkra különös, hogy csak az egyik fél engedheti meg magának a határozottságot! Levele második részében arról ír, hogy néha a mozdonyvezetők próbálják megszabni a beszélgetés stílusát és a viselkedés szabályait. Ha ezt kritikának szánta Központvezető Úr, akkor ebből az a következtetés vonható le, hogy a vezénylő viszont megszabhatja ezeket a dolgokat. Márpedig erre is ugyan az vonatkozik, mint az előbb leírtak. Vagy a szabályozott jogi keretek, vagy egyenlő feltételek! A rágalmazás vádját visszautasítjuk, 122 fő nem vállalná névvel a beadványt, ha nem lenne elég alapja a leírtaknak. Tisztában vagyunk vele, hogy a telefonban elhangzottakat nehezen tudja egyik vagy másik fél bizonyítani, de véleményünk szerint a 122 fő aláírását nem lehet figyelmen kívül hagyni! Azt sem vállalta fel senki, de tudjuk mert a vasútnál nincs titok hogy Csaba a Gépész Szakszervezetbe való belépés esetén előnyös vezénylést ígért a kollégáknak. Nagyon hiányoljuk Központvezető Úr válaszából azt a tényt, amikor december 13-án Szegedi Zoltán tájékoztatja a kollégákat az átvezénylések helyzetéről, a betegség miatti vezénylői létszámhiányról és a menetrendváltás miatti nagyszámú átvezénylésről, mellyel így a vezénylő kollégák alig bírtak. Ekkor külön fel lettek kérve a mozdonyvezető kollégák, hogy nagy figyelemmel kísérjék az átvezénylési könyvet és szükség esetén, vagy ettől függetlenül érdeklődjenek saját beosztásuk változásai felől. Ezen idő alatt ezres nagyságrendű átvezénylés lett írva és mind megvalósult, még akkor sem keletkezett vonatkésés, amikor a vezénylők elfelejtették kiértesíteni a kollégát a változásról, és a mozdonyvezetők azonnalra, illetve a lehető legrövidebb időn belül munkába álltak. Ezért nemcsak a vezénylőket illeti meg dicséret, de mozdonyvezetőket és felvigyázókat is egyaránt. Ezek után nem értjük azt, hogy miért is nem működnek együtt a munkáltatóval a debreceni mozdonyvezetők. Semmivel nem kérünk többet, mint amit egy másik telephelyen, vagy az országban máshol lévő mozdonyvezető megkap. És ebbe a tisztességes hangnem, egyenlő bánásmód is beletartozik! A mozdonyvezető kollégák szemére veti Központvezető Úr, hogy egyesek nem veszik fel a telefont, vagy nem hívják vissza a vezénylőt. (Mondhatnánk azt, hogy a céges telefont szolgálatba, a magántelefont magánhasználatra használja a mozdonyvezető, de ezt mi nem mondjuk.) Ez a jelenség egy több éves folyamat hozadéka, melyért Központvezető Urat terheli a felelősség, míg máshol emberiek maradtak a kapcsolatok, kölcsönösen jóhiszeműen járnak el egymással szemben a kollégák, addig Debrecenben egyre csak mérgesedett a viszony és erről Központvezető Úr tudott. Ez nem mehet a végtelenségig, egyszer megálljt kell parancsolni a káros folyamatoknak! Központvezető Úr ismételten kioktat, amikor azt írja levelében, hogy: Nem tekinthető jóhiszeműnek az a magatartás, ha valaki egy szabályt sértő rendelkezést elfogad, az alapján teljesít, majd utólag kér orvoslást egy megtörtént szabálysértésre hivatkozva. Ez egy nagyon súlyos mondat, ugyanis a megfélemlített ember elvégzi a törvénytelen utasítást és pont a törvénytelenül kiadott utasítás végrehajtásakor valósul meg a törvénysértés. És ezt még a mozdonyvezető szemére is veti, hogy megint csak ő féljen. Levelében azt írja Központvezető Úr, hogy a vezénylők munkáját közelről látja, napi kapcsolatban van velük. Ennek örülünk. Javasoljuk, hogy ismerkedjen meg a mozdonyvezetők munkájával is hátha megértőbb lesz velük szemben! Véleményünk szerint a kialakult konfliktus kezd túlmutatni egy vezénylői magatartáson, és az eset sürgősen megoldásért kiált, melyet most már máshol fogunk keresni! Ennek megfelelően megpróbáltuk magasabb szinten is képviselni a problémát. Eljutottunk Csépke András igazgató úrig, ahol két fontos dolgot sikerült elérnünk, illetve tisztázni az aláírás gyűjtés kapcsán. Az Igazgató úr félreértett bizonyos dolgokat, szakszervezetek közötti rivalizálást emlegetett, a Gépészek Szakszervezete erre jól rá is játszott. A beszélgetés után az Igazgató úr megértette, hogy nem erről szól a történet. Sikerült teljesen képbe hozni a debreceni eseményekről. Ez köszönhető annak, hogy minden információt elolvasott, amit elküldtünk neki és személyesen is meghallgatott bennünket. Igazgató úr arról tájékoztatott Lakatos Lászlón keresztül, hogy Varga Csaba beosztását jelenleg a Központvezető úr határozza meg. Mivel Igazgató úr egyeztetett a Központvezető úrral, aki tájékoztatta, a Csaba körüli problémákról és az általa elkövetett hibákról, valamint arról, hogy Csaba magatartásában komoly, pozitív változást lát. Ezt el kell fogadnunk, és ez tekintendő a vezetői döntés alapjának. Ezek ellenére hazudnánk, ha azt mondanánk, hogy teljesen elégedettek vagyunk az aláírásgyűjtés eredményével, de mindenféleképpen van eredménye. Már önmagában az eredmény, hogy egy kollektíva őszintén le merte írni problémáit és nem megszokott műfajt választva megoldást keresett rá, vállalva az ezzel járó mindenféle konfliktust. Igazgató úr bizalmat mutat irántunk és ez is fontos. Természetesen a bizalom mindkét félre vonatkozik, Igazgatóként így kell eljárnia. Ezért arra kért bennünket, ha bármikor gond lenne, azonnal jelezzük Neki, csakúgy, mint Központvezető úrnak levélbeli kérésének megfelelően! - Egy biztos, tényleg van változás a Vezénylő úr viselkedésében. Információim szerint több mozdonyvezető kollégát megkeresett és egyben megkövetett viselkedésével kapcsolatosan és a vezénylések terén is látszik eredmény. Még egyszer kihangsúlyozom: a tisztességes bánásmód, törvényesség, jóhiszeműség, egymás iránti tisztelet, mindenkit megillet! Ha ebben sikerül előre lépni, már nem volt hiábavaló a befektetett energia! És akkor némi könnyedebb műfaj a területről. Múlt hónapban meghívást kaptunk a szolnoki mozdonyvezető kollégáktól egy bowling versenyre, ahova két csapattal vártak bennünket, csapatonként négy fővel. Elég nehezen állt össze a két csapat, hisz ez a tavalyi verseny visszavágója volt és szerettünk volna minél jobban szerepelni. Ezért előtte sokat edzettünk szerdánként, az amúgy is meghirdetett tagcsoporti bowling találkozókon. Debrecenben csak három fősek voltak a csapatok és mindenki csak egyszer gurított tizet, tehát a három fő eredménye adta a végeredményt. Itt viszont a szabályok szerint minden csapattag, mind a négy pályán gurít egy-egy menetet, és az összes eredmény számít, így nincs az, hogy az egyik pálya jobb, vagy rosszabb, nincs helyzeti előny. Kicsit szégyelljük magunkat, de az egyik csapatunk: Sípos András, II Kiss András, Földesi József, Nemes Zsolt összeállításban megnyerte a tornát, míg a másik csapat csekély különbséggel második lett, Tóth György, Vincze Elek, Günther Szabó Kálmán és Hegyes Zoltán összeállításban. Le a kalappal a házigazdák előtt az önzetlenségért, és a profi szervezésért. Külön köszönet jár a verseny utáni kulináris élvezetekért is, köszönjük továbbá Kara Tóninak a munkáját és természetesen mi is várjuk őket a debreceni versenyünkre, amit őszre tervezünk. Április 05-re szervezte a nyugdíjas tagcsoportunk a szokásos tavaszi összejövetelét a debreceni pályaudvar első vágánya mellett lévő üzemi étkezdébe, már csak a megközelíthetőség miatt is. A találkozó délután háromkor kezdődött, a megnyitó után egy tavalyi adóságunkat törlesztettük, nevezetesen elbúcsúztunk ünnepélyesen is Karacs Margit volt munkatársunktól, aki azóta már
10 a jól megérdemelt nyugdíjas idejét tölti. A forgatókönyv a szokásos volt, a megnyitó és tájékoztatók után az estebéd következett, némi aperitif előzménnyel, köszöntve a Sándorokat, Józsefeket, Gáborokat, Gyulákat, Tiborokat. Majd a társaság csoportokra esett, volt akik komoly szakmai vitákba bonyolódtak, volt akik kártyáztak, vagy nótáztak és voltak akik csak csendesen beszélgettek a régiekre emlékezve. A társaság zöme majd éjfélig kitartott. A központvezető a tőle megszokott szöveggel helyi érdekegyeztetési megbeszélést hívott össze április 10-én 11 óra 40 perc kezdéssel, Debrecen, Petőfi tér 12 szám alatti, első emeleti Trakció tanácsterembe. Napirendi pontként az általános tájékoztatást, és a személyzeti fordulókat jelölte meg, és tájékoztatott még bennünket hogy a HÉT ülésen a szakszervezetek képviselői a szakszervezetet megillető munkaidő kedvezmény terhére jogosultak részt venni, tekintettel a évi I. Tv rendelkezésére. Munkaidő-kedvezmény igényüket, amennyiben önök, vagy a szervezetük nevében delegált munkavállalók részére szükséges, kérem, időben közöljék a munkáltatóval. A meghirdetett időpontban, csak a VDSZSZ területi vezetője és én jelentem meg, illetve engem elkísért a mátészalkai tagcsoportvezető, aki egy levelet is elküldött a központvezetőnek, és erre remélt itt választ. Még a napirendek előtt szót kértem és előadtam Bécsi Gábor központvezető úrnak, hogy amennyiben a mai ülést HÉT-nek hívta össze, akkor már törvénytelenséget követett el, hisz nem a HÉT Ügyrendjének megfelelően hívta össze a testületet, nem jutatta el a tagoknak a meghívót és nem is az ügyrend szerint számolta el a munkaidőt. Arról a szándékáról sem nyilatkozott, hogy a HÉT Ügyrendjét módosítani szeretné, vagy hogy egyes pontjait nem tekinti hatályban lévőnek. Így ezt az összejövetelt nem is tudom HÉT-nek tekinteni, csak egy munkaértekezletnek, de ekkor is jár rá díjazás, mint konzultáció. Ezenkívül kértem részletezze, hogy a évi I. Tv mely pontjai szerint nem jár munkaidő kedvezmény részemre, hisz az 1. pont szerint a 273..(2)-(3) bekezdése szerint megjelölt munkavállaló mentesül a munkavégzési kötelezettsége alól a munkáltatóval való konzultáció tartamára, az 5. pont szerint a munkaidő kedvezmény, valamint a munkáltatóval való konzultáció tartamára távolléti díj jár. Erre nem volt hajlandó válaszolni, csak annyit, hogy ő törvényesen jár el. A VDSZSZ Szolidaritás területi vezetője elmondta, hogy a MOSZ képviselőjével maximálisan egyetért, ő sem tekinti HÉT ülésnek csak munkáltatói tájékoztatónak és nem érti hogy van az, hogy más Vasúttársaságoknál mindenütt rendezettek a viszonyok, a MOSZ által előadottként kezelik a konzultációt, csak itt a Trakciónál jelent ez problémát. Ezután került sor az első napirendi pontra. A központvezető úr tájékoztatást adott a közlekedésbiztonság alakulásáról. Elmondta, hogy kirívó esemény nem történt. Egy nyíregyházi kollégának volt egy jelző meghaladása, de nem okozott különösebb problémát. 31 fővel kevesebb mozdonyvezetővel indul az április hónap a tavaly áprilishoz képest. Növekedés is lesz, Budapestről a kollégák szerződése lejáróban van. A csökkenés oka az, hogy a munkavállalók a magánvasúthoz mentek el, illetve számos szénhidrogén tulajdon jogvita keletkezett, és gondok voltak a józan, kipihent állapotban való szolgálatba jelentkezéssel is. A munkáltatásban egyensúly közeli helyzet van, a megrendelés és a létszám nagyjából egyensúlyban van. A második napirendi pontban szereplő személyzeti fordulókról a központvezető elmondta, hogy a május havi szolgálat megtervezése folyik, még nem áll rendelkezésre, valószínű hogy új motorvonat fog érkezni, az M41-est fogja kiváltani. Az átépítés gondolkozásra kényszeríti a START-os kollégákat. A területek közötti munkamegosztás alakul, a füzesabonyi laktanyás szolgálat elkerül Püspökladányból, a debrecenieké lesz. Mátészalkaiak Záhonyban fognak laktanyázni, erről parancskönyv megy majd. A CARGO megrendeli a Debrecen mátészalkai tartalékot hosszabb viszonylatra és több napra, mátészalkaiaknak kell majd besegíteni. Megszűnnek a tisztítási készenlét megrendelések Mátészalkán és Nyíregyházán. A szolgálatból kikerülnek a hosszú előfűtési idők. Az a terv, hogy a debrecenieknél motorvonat típusismereti képzés indul. Nagy Gergely Zsolt a beadványa tárgyában kérdezett, a központvezető válasza az volt, hogy munkaközi állapotról nem kíván tárgyalni. Mindent jog szerint csinált eddig is és ezután is úgy fog. A véleményem az volt a beadvánnyal és a kialakult párbeszéd kapcsán, hogy a központvezető, mint munkáltató több munkavállalót megkeresett és a más telephelyen való kezdési lehetőséget ajánlotta fel. A munkáltató ezzel megsérti a decemberi megállapodást, amit a MOSZ-szal kötött, ez nyomásgyakorlás az eltérő telephelyes szerződésre. A munkavállaló kényszerhelyzetbe van hozva ezzel. Bécsi Gábor válasza az volt, hogy tévesek az információim, ez nem helyes következtetés, a jogi oldal rendben van. Ami azt illeti, én ezt kétlem. A hosszabb előfűtési idők elhagyása kapcsán megkérdeztem, hogy valamilyen előfűtés maradt-e? A START-os Munkavédelmi Bizottság többször megkeresett az elmúlt években, hogy fáznak a munkavállalói a laktanyás szolgálatok utáni vonatinduláskor, mert rövidek a normaidők és nincs benne előfűtés, pedig már nincs olyan, hogy fűtési szezon. Bécsi Gábor válasza az volt, hogy úgy lesznek az előfűtési idők, ahogy a megrendelő a MÁV- START kéri. Problémaként számoltam be a vontatójárműveken a négyszög és szakaszkulcsok hiányáról, nem elég, hogy a szerszám és felszerelés hiányos, szinte minden eltűnt, de egy egyszerű biztosítékcserével, vagy egy szerszámszekrény, vagy egy fedél, esetleg a nagyfeszültségű térbe való bejutás miatt is szolgálatképtelenséget fogunk jelenteni, filléres beszerzések hiánya miatt. Előrelépés a főkulcsos rendszer bevezetése is, de eddig még csak a főkulcsok kiosztásáig jutottunk, legalább azokat a zárbetéteket kicserélhetnék, amit többen használunk. Rákérdeztem a központvezető úrnál, hogy a munkaközi szünet tekintetében lehet-e, hogy a gépet elhagyják a munkavállalók? Ki adható-e az mksz a gépen, illetve önköltségi út alatt? A válasz csak annyi volt, hogy törvény szerint van kijelölve a munkaközi szünet. Semmi állásfoglalás, semmi válasz a feltett kérdésekre. Megkérdeztem, hogy áll a két szolgálat közötti pihenőidőre beadott módosító javaslatom. Bécsi Gábor azt mondta, ő azt már megválaszolta, de jeleztem neki, hogy arra én reagáltam és továbbra is fenntartom módosító javaslatomat, és ennek tárgyában semmit sem válaszolt. Ha véletlenül nem emlékezne rá levelemet itt is megismétlem. Tisztelt Központvezető Úr! A Mozdonyvezetők Szakszervezete Területi Szervezete nevében beadott KSZ Helyi Függelék (továbbiakban HF) módosítási javaslatunkra adott válaszát nem tudjuk elfogadni. A Dr. Völner Pál, a Nemzeti Fejlesztési Minisztérium államtitkára által adott állásfoglalás nyilvánvaló és egyértelmű. A vasúti járművezetőkre vonatkozó törvényi szabályozás, mint speciális jogszabályi rendelkezés, felülírja az Mt. általános szabályait, attól eltérni nem lehet. A válaszlevélben kifejtett indoklással pedig az 1. számú mellékletben kívánok foglalkozni, egy ön által is ismert eseten keresztül, ami ön szerint teljesen jogkövető magatartás a munkáltató részéről, szerintem pedig a vasútüzemi közlekedés veszélyeztetése. A február 18-án, a 101/2013 számon beadott, és
11 Gy.7-16/2013 számon iktatott javaslatunkat a HF új 9..-ra továbbra is fenntartjuk. A vontatási utazószolgálatot ellátók és a megszakítás nélküli (folyamatos, forduló, váltásos) munkarendben foglalkoztatottak esetében a lakáson töltött napi pihenődő mértéke: 12 óra A Mozdonyvezetők Szakszervezete álláspontja szerint a 12 óránál rövidebb lakóhelyi pihenőidők kiadást lehetővé tevő HF-i pontok semmisek, mivel ellentmondanak a vasúti közlekedésről szóló évi CLXXXIII. törvényben (Vtv) foglaltakkal. A február 18-án, a 101/2013 számon beadott, és Gy.7-16/2013 számon iktatott javaslatunkra adott válaszlevelében azt állítja, hogy a jelenlegi leszabályozás szerint a Vasúti törvény előírása teljesül. Ez természetesen nem igaz. A napi pihenőidő számításnál idézi az MT 104., ami nem ugyanaz, mint a Vasúti törvény 68/B, szerinti lakóhelyi napi pihenőidő. A Kollektív Szerződés 43. már pontosítja és egyben szigorítja is a pihenőidőt mondván, hogy az a lakásra, tehát lakóhelyre érkezéstől, az onnan való indulásig szól. A Kollektív Szerződés Helyi Függeléke 9. ez alól ad némi eltérést, bevonva a lakóhelyre való eljutást is egyfajta általány utazási idők figyelembe vételével. Erre a HF megkötésekor lehetőség volt a KSZ 43. szerint, de mint utóbb kiderült ez nincs összhangban a Vasúti törvény 68/B. -al, de ami még veszélyesebb, az a munkáltatói jogértelmezés a lakóhelyi napi pihenőidő számítással. Tisztelt központvezető úr a válaszlevelét azzal zárja, hogy amennyiben a napi pihenőidő Helyi Függelékben rögzített mértékétől kisebb értéket tapasztal, azt jelezze, és amennyiben valóban szabálysértő, akkor ki fogjuk javítani még a munkavégzés megkezdése előtt. Én önnek január 02-án 8 óra 28 perckor jeleztem egy konkrét esetet, és kértem a probléma megoldását, ami a lakóhelyi pihenő idő hiányából adódott két szolgálat között. A konkrét eset, ami ön előtt is ismert, a következő volt: Hegedűs Gábor debreceni mozdonyvezető, Hajdúbagosi lakos, azzal kereste meg a vezénylő urat, hogy jelezze neki a január 11-ére, hajnal 03 óra 30 percre tervezett szolgálata problémás lesz, mert nem lesz meg a lakáson töltendő minimum 9 óra sem, ugyanis előző nap is dolgozik, amiből 13 óra 15 perckor végez, és mivel neki nincs gépkocsija (és nem is számol el ilyet), csak busszal tud közlekedni (amit a munkáltató részben térít is, ugyanis Hajdúbagoson lakik, Debrecentől 15 kilométerre, ahol 2010-ben megszűnt a vasúti közlekedés), ezért ő 14 óra után ér haza, és 20 óra 40-kor már indulnia is kell viszsza ebben az esetben, és így még 6 órát sem lesz otthon. A vezénylő felvigyázó úr válasza az volt, hogy ez magánügy, őt ez nem hatja meg, amúgy is tavaly változott a Munka Törvénykönyv, és az két szolgálat között, csak 12 óra pihenő időt ír elő, és a KSZ más pontja nem érvényes, itt pedig még több is mint 14 óra van a két szolgálat között, és így ő elrendeli, és vegye tudomásul. Ezek után én felhívtam önt és kértem, hogy oldjuk meg ezt a problémát, hisz nem sok emberre kell így tekintettel lenni, és az ilyen személyeskedések sehova se vezetnek. A főnök úr végig ellenségesen viselkedett, maximálisan kiállt a beosztottjáért, és többször hangoztatta, hogyha a munkavállaló nem tud majd kipihenten munkába jelentkezni, akkor majd kirúgja, különben is, hogyhogy nincs autója, akkor nem is alkalmas mozdonyvezetőnek, amúgy meg jöjjön taxival. Arra a kérdésemre, hogy kifizeti-e a taxi költséget, határozott nemmel válaszolt, és elmondta, hogy a munkáltató nem vizsgálja a két szolgálat között eltöltött pihenő időket, és az hogy van, és hol van eltöltve. Jogalapi kérdésére, hivatkoztam a Vasúti törvényre is, de elsősorban a KSZ 43. -ra, amire azt válaszolta, hogy: a jog nem svédasztal amiből csemegézhetünk. A kollegának azt tanácsoltam, hogy a 10-ei szolgálata után jelezze a személyzetis felvigyázónak a pihenő idő hiányát és ha mégis jönnie kell szolgálatba, akkor a szolgálat előtt jelezze, hogy nincs kipihent állapotban, de a kolléga, miután önnel is kellett beszélgetnie, ezt nem merte megtenni és habár ellátta aznapi feladatát, szerintem mind ő, mind a felvigyázók, de elsősorban ön veszélyeztette a vasútüzem biztonságát. Ezért tartom fontosnak a HF módosítását, hogy a munkahely elvesztésének félelméből és jogértelmezésből adódóan, ne fordulhasson többet ilyen elő. Nemes Zsolt Április 11-én a nemrégiben megalakult Vasutas Szakszervezetek Szövetsége (MOSZ, VSZ, VDSZSZ), megelégelve a Nemzeti Gazdasági és Társadalmi Tanácsban kialakult helyzetet, nevezetesen az országos bérajánlás aláírásának következetes elutasítását, a VOSZ részéről demonstrációt hirdetett Budapesten a szövetség Mázsa téri székháza elé. A MOSZ, a szövetség tagjaként követelte a bérajánlás aláírását, mely lehetőséget teremtett a 4-5%-os (tervezett) infláció, az Mt. változása miatt bekövetkezett munkaidő növekedés, a munkaközi szünet szabályainak diszkriminatív változása következtében kialakult reálbér veszteség kompenzálására az ajánlás aláírásával. Az elmúlt években OÉT bérajánlásai tárgyalási alapot adtak a (bér) megállapodások megkötésének lehetőségére. Ebben az évben a munkaadói (VOSZ) és kormány oldal összekacsintásának köszönhetően ez elmarad. A VASZ az eseményt figyelemfelkeltésnek szánta, melynek az ajánlás elmaradása esetén markánsabb folytatása lesz. Területünkön (is) megjelent az új alkohol teszter, melynek segítségével pontosan a számítógépes adatbázisban nyomon követhető a szolgálatba jelentkező mozdonyvezetők munkavégzésre alkalmas állapota. De a szolgálatképes állapot ellenőrzése nem terjedhet ki pusztán a teszter által nyújtott adatok elfogadására. Szükséges hozzá a munkavállaló általános, ápolt megjelenése (tiszta, nyílt tekintet, üde, a környezete számára harmonikus személyiség benyomását keltő férfi képe). Mozdonyvezetőink a nap bármely szakában ezekkel a paraméterekkel jelentkeznek (hosszú időre visszatekintve nem volt ittasan jelentkező, illetve munkát végző kolléga, viszont az alkohol teszter nem így gondolja). A jelentkező mozdonyvezetőknél rendszeresen 0,2-1,2! ezreléket is meghaladó ittasságot jelez. Mi a teendő? Üvegszonda (drága)? Vérvétel (vélhetően nem hoz eredményt)? Marad a megalázó helyzet. Moss fogat, öblítsd ki a szád, töröld le az arcodról az arcszeszt, fújj bele még egyszer, ha más értéket mutat, akkor valószínűsíthetően józan vagy. Ott állsz a kollégák furcsa tekintetének kereszttüzében A szolgálatodból kb. 5 perc telt el. Milyen lesz a hátralévő 715 perc? Nagykanizsán ismét megrendezésre került a már hagyományosnak mondható családi est. Örömünkre szolgált, hogy a jó hangulatban nyugdíjas kollégáink is osztoztak velünk. Mivel a kanizsai mozdonyvezetők hagyománytisztelők, így az emelkedett hangulat sem váratott magára. Ehhez az elfogyasztott étkek, italok és a jó zene mellett a kisorsolt tombolák is hozzájárultak. A mindennapi gondokat így felejtve mulatott az úri közönség. Wéber József
12 A MÁV- TRAKCIÓ Zrt. VSZK Budapest és a szakszervezetek között márciusban HÉT ülés keretében került sor találkozóra. Az ülésen részt vett Német Zoltán a VSZK vezetője, valamint a telephelyek vezetői. A HÉT ülésen a szakszervezetek képviseletében a MOSZ Bp. Centrum terület, a Bp. Nyugat terület vezetői és a GSZ képviselője jelent meg. A HÉT ülésen napirend előtti hozzászólás nem volt, az elfogadott napirend szerint először a központ márciusi teljesítményéről volt szó, ennek keretében Német Zoltán a VSZK gazdasági helyzetéről adott részletes tájékoztatást. A márciusi számok azt mutatják, hogy a személyszállításban és a teherszállításban is jelentős az elmaradás a évi bázisadatokhoz képest. Ez az elmaradás az árufuvarozásban vonatkilométert jelent, amely jelentős visszaesés. Központvezető úr elmondta, hogy ez a gyenge teljesítmény még így is növekedést mutat januárhoz és februárhoz ( km) képest, de a számokkal ő sem lehet elégedett. A megrendelések tavalyhoz képest látható visszaesése egyelőre nem okoz foglalkoztatási gondokat a területen. Ez annak köszönhető, hogy a pályafelújításokhoz kapcsolódó anyagolási, villamos kitolói tevékenységek nagy számban vannak jelen és a kitérőszállítások is a területünk mozdonyvezetőinek jelentenek munkát. Segíti az órahelyzetet az is, hogy a létszám fogyása továbbra sem állt meg, elsősorban a munkavállalók részéről történő felmondás miatt. Német Zoltán elmondta, hogy az Északiban és Ferencvárosban ennek ellenére létszámhiány van, amelyet én vitattam, mert az első negyedéves túlóraadatok nem mutatnak létszámhiányt. Ferencvárosba Nagy Tamás telephelyvezető úr elmondása szerint 3 fő mozdonyvezető jön dolgozni más központból. Kérdésemre, hogy mekkora létszámban vannak területünkön más központból mozdonyvezetők, a munkáltató pontos adatot nem tudott mondani. Átképző tanfolyamra 1 fő került beiskolázásra Balassagyarmatról, de a központvezető úr 5 esztergomi kollégának is felajánlotta ezt a lehetőséget, akik ezt úgy tudom, elutasították. 8 esztergomi mozdonyvezető elfogadta a munkáltató határozott időre (kizárásos vágányzár idejére) vonatkozó munkaszerződés módosítási ajánlatát. A mozdonyvezetők túlóra adatait nem tudta elmondani a munkáltató, mert adatok nem álltak rendelkezésre, de az előzetes elemzés azt mutatja, hogy márciusban túlóra keletkezett, amire a (márciusban) rendkívüli hó helyzet is ráerősített. A szabadságok kiadása a tervek, a szabadságos ütemterv szerint alakult, de van olyan kolléga, akinek az első negyedévben aránytalanul sok szabadságos napot adott ki a munkáltató. Nem elfogadható, ha az első negyedévben a rendelkezésre álló szabadság több mint harmada, akár fele kiadásra kerüljön. A munkáltató elmondta még, hogy 3 db 630 sor. vontatójárművet adott bérbe eddig a MÁV-TRAKCIÓ Zrt. A vasútvállalati integráció állásáról: új időpont nincs, a bankokkal folynak a tárgyalások. Ebben a napirendben szó volt még a vonal és típusismereti képzésekről is. A típusismereti képzések lassan kifutnak, újabbak, amelyek a mozdonyvezetők nagyobb létszámát érintik, nem lesznek, de a vonal és állomásismereti képzés folytatódik. Problémát jelent, hogy a vonalismeret megszerzésére tervezett oktatási modult (útvonaltervet, vonalismeretre kijelölt vonatokat) hosszú engedélyeztetési eljárásban kell jóváhagyatni, és a bürokratikus eljárások miatt sok vonalra 4-6 hónapja nem lehet vonalismeretet szerezni. Egyebek napirendben a fürdők, öltözők, jelentkezési helyek állapotával kapcsolatban Német Zoltán elmondta, hogy a felmérés megtörtént, de hogy ennek eredményeként mikor javul, ezen helységek állapota, nem tudott válaszolni. Véleménye szerint hamarosan. Stúrovóban a tehervonatok esetében a járműkapcsolással, a vonatok állva tartással kapcsolatban nincs előrelépés. Továbbra sem lehet tudni, hogy a mozdonyvezetők milyen szabályok mellett, miatt kötelezhetők (?) járműkapcsolásra, vonatok állva tartására, és melyek ezek a vonatok. Központvezető úr úgy tájékoztatott, hogy a tárgyalások, egyeztetések folynak ebben a kérdésben. Területünkön, a budapesti telephelyeken a forgalmi utasításokra vonatkozó különbözeti vizsgák rendben lezajlottak, a mozdonyvezető és felvigyázó kollégák megfeleltek a követelményeknek, elenyésző számban történt csak, nem megfelelt minősítés. A vonatkozó tudásanyag meghatározó része olyan ismereteket tartalmazott, amelyre a mozdonyvezetőknek véleményem szerint semmi szüksége. Most lett volna alkalom, hogy az utasítások korszerűsítése okán, újra meghatározzák az egyes forgalomban részt vevő munkavállalók tudásanyagát. Ez a felülvizsgálat ezúttal sem történt meg, legalábbis a különbözeti vizsga követelményrendszere ezt mutatta. Az utasítás nyelvezete, fogalmazása, az egyes forgalmi helyzetekre adott magyarázat továbbra sem az egyszerűsítés, az egyértelműség irányába mutat. Természetesen a sláger a pályaműködtetési kapacitásigény fogalom meghatározása, amely nagyon-nagyon messze áll a jó értelemben vett világos és általános, mindenki számára érthető megfogalmazástól (pl.: vágányzár, útzár, légtérzár). A Keleti tagcsoport szervezésében került sor a MOSZ kupa csoportküzdelmeinek tavaszi fordulójára, ahonnan az esélyes csapatok jutottak a középdöntőbe. Barsi Balázs Szegeden április 5-én tartottuk a Helyi Érdekegyeztető Tanács soron következő ülését, ahol a következőkről folytak a tárgyalások. A MOSZ részéről felvetődött, hogy a sor. motorvonatra sem a KSZ, sem a Helyi Függelék nem állapít meg normaidőt abban az esetben, ha a motorvonatot fékpróbázni kell (egyedül közlekedő vontatójárművek fékpróbája). Valamint nem állapít meg normaidőt irányváltó állomáson, amennyiben nem csak irányváltás, hanem a motorkocsik szétválása is megtörténik (egy, -ill. két fő jelenléte esetén). Ezért kértük a munkáltatót, hogy az említett témában a normázást végezzük el, és az időket rögzítsük a KSZ, illetve annak Helyi Függelékében. A munkáltató nem zárkózott el a normázástól és javasolta, hogy egyeztessünk időpontot a normázás elvégzésére. Szeged részéről felvetődött, hogy az M es mozdony vezetőállásán nem lehet szolgálatot teljesíteni, mert a kartergáz beszivárog a vezetőállásra. A munkáltató válaszában elmondta, hogy a gépészet már javította az említett gépet, és megoldotta a kartergáz visszavezetését a motorba, valamint a vezetőállást is megpróbálták szigetelni, hogy a füst ne tudjon a vezetőfülkébe szivárogni. Folyamatosan figyelik a gép üzemét, de sajnos ezek a gépek már olyan idősek és annyit üzemeltek, hogy csodát nem lehet a javításoktól várni. Pillanatnyilag úgy néz ki, hogy a vezetőállásra a füst nem jut be és kérte, hogy azonnal jelezzük, ha a probléma újra felmerülne. Tájékoztatott, hogy a Trakció tekintetében már csak két darab ilyen típusú M44-t üzemeltetnek, de géphiány miatt egyelőre nem kívánják őket üzemen kívül helyezni. Természetesen mindkét muzeális értékű gépcsoda Szeged TVSZK üzemeltetésében van, és bennünket boldogít. Azért az elgondolkodtató, hogy miért nem lehet egy-két felújított Dacia-t a területre irányítani, hogy ezeket a régi gépeket lecseréljék. Vajon tényleg akkora a géphiány, hogy ezeket az igencsak gazdaságtalanul üzemeltethető gépeket még mindig üzemeltetni kell? A következő téma a megállás helyével kapcsolatos parancskönyvi rendelkezés volt. Amelyben egyértelműen a mozdonyvezetőket hibáztatják, hogy a személyszállító vonatokkal nem pontosan az utasok le és felszállására kiépített vágányrész mellet álunk meg, és ezért a Trakciónak több milliós büntetést kellett fizetnie. Felháborító, hogy a peronok melletti megállások tekintetében ilyen általánosan hibáztatnak bennünket. Nem azt állítom, hogy a mozdonyvezetők nem tudnak hibázni, és
13 mindig tökéletesen dolgoznak, de nemegyszer előfordul, hogy a vonat hosszabb, mint a kiépített peron és így eleve esélytelen, hogy minden kocsi a peron mellett legyen. Egyes helyeken észrevehető, hogy a már kihelyezett távolságjelző táblák is inkább eltűnnek, nehogy a mozdonyvezetőnek könnyebb dolga legyen a megállásnál. Vajon ilyen körülmények között nem inkább azt kellene vizsgálni, hogy hogyan lehetne a mozdonyvezetőnek segítséget, támpontot nyújtani, hogy hol álljon meg. Gondolok itt arra, hogy a távolságjelzőket egyre több helyre kellene kihelyezni, nem pedig eltüntetni azokat. Vajon azzal, hogy parancskönyvben felhívják a figyelmünket az utasítás szerinti munkavégzésre, elérhető, hogy a kilenc kocsis szerelvény elférjen egy hét kocsira kiépített peron mellett. Szerintem nem valószínű. Mivel a területi MOSZ kupa selejtezőket tavaly ősszel nem kezdtük el, ezért az idén tavaszra maradt mindkét forduló lejátszása. Az őszi fordulót Békéscsabán március 28-án játszottuk le, ahol az időjárás is kegyes volt hozzánk. A második fordulót Szegeden április 15-én játszottuk, és így alakult ki az E csoport végeredménye. Sajnos egyik helyszínen sem sikerült sérülés nélkül megúszni a mérkőzéseket, mivel mindkét helyszínen egy-egy játékos kéztörést szenvedett. Ezúton is kívánunk nekik mihamarabbi felépülést. Az E csoportból az első két helyezett, Mezőhegyes és Szentes csapata jutott tovább az elődöntőbe. Mindkét csapatnak kívánom, hogy sikerüljön kiharcolni a döntőben való részvétel jogát. Mezőhegyes Szentes Békéscsaba-Vésztő Kiskunhalas Szeged 21 pont 17 pont 14 pont 6 pont 0 pont Április 11-én Kecskeméten újabb teketalálkozóra került sor. Nyugodt szívvel mondhatjuk, hogy ez a sport egyre nagyobb népszerűségnek örvend a kollegák körében. Rájöttek, hogy itt mindenki csak magában bízhat, rajta múlik a jó eredmény. Nem lehet sem bíróra, sem sportszerűtlen ellenfélre hivatkozni. Ennek megfelelően ezen a napon is sokan jöttünk össze. Ezúttal a területi kereteket túllépve a szerencsi tagcsoport is képviseltette magát. A játék a szokásoknak megfelelően 100 vegyes gurításból állt. Amíg az éppen pályán lévő játékosok a tekebábúkkal küzdöttek, a többiek vagy a nézőtéren, vagy a bogrács körül folytattak kötetlen beszélgetéseket. Mire a versenyzők végeztek a gurítással, az ebéd is elkészült. Így neki láttunk az elvesztett energia pótlásának. Ebéd utánra maradt az eredményhirdetés. Bár hangsúlyozzuk nem az eredmény, hanem a találkozás és a mozgás a lényeg. De mivel mégis csak verseny, a végeredmény: 1 Kecskemét I 2 Szerencs 3 Kecskemét II 4 Kiskunhalas 5 Szeged 1 Nagy Péter Kecskemét 2 Zsuppon Ferenc Kecskemét 3 Gál László Kecskemét Ezután akink maradt ereje az még gurított, a többiek pedig a beszélgetésekre helyezték a hangsúlyt. A teke napnak késő délután lett vége. Szóth Tibor Lassan belejövünk, kész, vigyázz, start, vizsga. A területen a különbözeti vizsga március végétől április közepéig lezajlott Tapolca, Zalaegerszeg, Celldömölk külső telephelyeken. Jól vettük a vizsgát igazolva, hogy megfelelő a felkészülési idő, s biztosított tananyag esetén komolyan veszik a kollégák a feladatot és azt jól megoldják. Bár hozzá kell tennem, ha csak a területet nézem, s valaki keresztbe vonatozik akkor az utasítás kb 90 százalékával találkozhat menetközben, s hogy közlekedni tudjon, azt alkalmazni is tudnia kell. Ezért, a jól szereplés inkább következmény, s bizakodom, ez másban is megmutatkozik rohanó életünkben. Bízom benne a vizsgára való felkészüléssel a többiek is így vannak. Akiknek nem sikerült (nem voltak sokan), azok közt volt, aki sajnos nem tudta hitelesen igazolvánnyal bizonyítani személyazonosságát. Így nem jutott el a feladatlapig sem, úgyhogy erre mindenki figyeljen a jövőben. Ha már a tanulásnál járunk, megkezdődött a villamos mozdonyra átképző Szombathelyen, a tanfolyamon lévő mozdonyvezetők már vették az első akadályt, levizsgáztak a különbözetből. Információink szerint, a tanfolyamon lévő mozdonyvezető kollégák a nyárra visszatérnek dolgozni, s majd szeptember körül folytatják csak. A betervezett típus ismeretszerzés, s felújítás folyik tovább, egyeseknél az elmaradt, vagy hiányzó diesel típus megszerzése pótlásra kerül. A munkáltatásnál a tehervonati közlekedés visszaesése problémát jelent, bizakodunk benne, hogy az átmenő forgalom megerősödése javítja majd a helyzetet. Közben most HÉT volt, a munkáltatói tájékoztatóból megtudtuk a szabadság kiadás arányosan követi a tervezettet, igaz itt kérdés is felmerült, az előre vezénylésben kiadott szabadsággal kapcsolatosan, elszámolási probléma, vagy tervezési, még ott pattog a labda. A telephelyek közti kiszolgálás átcsoportosítással oldható az eltérés. Az induló nyári menetrend ismételten pluszt hoz, de alapvetően nem változtatja meg a munkáltatási problémákat. Az is érdekes, hogy utazási idővel távolabbi helyekről is beutaznának néhányan a balcsi partra, miért ne mi csináljuk? Kérdés fent ragad a levegőben, tapolcai kollégák figyelik a választ. Érdekességként mondhatom, van olyan vonat erre felé, ahol a kollégát időben, megfelelő helyen le lehetne váltani, de nem szabad, hiába van leváltó személyzet, önköltségbe utazik vele, amíg le nem válthatja, majd gondolom együtt, ugyanarra visszafelé jönnek. A lényeg, hogy neki teljesüljön az előírt. Rákérdeztünk a HÉT en, de a válasz itt is a levegőben lóg. Nem tudott munkáltatónk erre a kérdésre választ adni. Tovább haladva a telephelyeken a bútorok, székek szükséges cseréje merült fel, ami most beszerzés alatt van. Itt érdeklődtünk a területen a mksz eltöltésére megfelelő helyiségek kialakításáról, a meglévőkről s a leendőkről. Kértük a meglévőkről s fellelhetőségükről a munkáltató tájékoztassa a munkavállalókat, hisz ha valaki mondjuk eltéved szolgálat közben egy ilyen helyre, akkor tudja, ezt hol kell keresnie. Ígéretet kaptunk rá, megkapjuk. A telephelyeken lévő helyiségeknél, Celldömölkön, s Zalaegerszegen várható átalakítás, annak érdekében, hogy a személyzet a várakozás illetve egyéb idő eltöltését, leválasztott, tehát nem azonos légterű helyiségben tehesse meg. A többi helyiség felszereltségében, alapvetően egyformát, tehát megfelelő szintűt s minőségűt kíván biztosítani a munkáltató. Ha ez sikerül egy kis lépést tettünk közösen ebben az ügyben. Komfortosabbá válik ez a dolog, most már csak az az álom kell, hogy ne csak a mozdonyvezető, hanem a többiek is tudják, itt a legrövidebb pihenőt mksz -t veszi ki a kolléga, s lehet problémánk nagy része megszűnik. Programok közül április 30-án Celldömölkön lesz az A csoport futball kupa elődöntője, valamint 22-én területi megbeszélést tartunk Celldömölkön, jönnek az újabb kérdések, s ezt együtt kell megbeszélnünk, s együtt kell döntenünk. Horváth György
14 Alapítványunk kuratóriuma március 20-án ülésezett. Az ülésen a kuratórium három tagja vett részt, ugyanis szinte lehetetlen úgy megszervezni egy találkozót, hogy mind a négy kurátor jelen tudjon lenni. Ülésünk során 19 kérelmet vizsgáltunk meg. Átolvastunk egy tavalyi év folyamán támogatott program beszámolóját, amiből megállapítható volt, hogy az adott támogatást az alapítvány céljaival azonos célok érdekében használták fel. Egy kérelmet elutasítottunk, mert megítélésünk szerint a szociális rászorultság nem állt fenn. Négy kérelemhez kiegészítést kértünk, hogy pontosabb képet kapjunk a rászoruló helyzetéről. Gyermekszületési segélyből három kollégánk részesült, így összesen Ft-ot utalunk részükre. Két kártérítési határozat miatt hozzánk eljuttatott kérelmek okán Ft-ot utalunk az érintetteknek. Egy kollégánkon, aki sajnos elveszítette feleségét, Ft-tal, egy kollégánkon, aki daganatos betegségben szenved Ft-tal tudtunk segíteni. Hat kérelmező olyan rossz szociális helyzetben van, hogy nehézségeit csak segítségünkkel tudja megoldani. Az őket sújtó helyzeten Ft-tal tudtunk enyhíteni. Egy tagcsoportot is támogattunk, mert az alapítvány céljaival azonos célok megvalósításán fáradozik, erre kért anyagi segítséget. Alapítványunk adminisztratív teendőit Rojtos Pálné nyugdíjazása miatt átmenetileg Tóth Ferenc Attila látja el, kérésekkel, kérdésekkel keressétek őt. Alapítványunk következő ülését április 18- án tól tartja a MOSZ székházban. Az ülésre meghívtuk az alapítványunk könyvelését végző személyt, akivel megbeszélést folytatunk, illetve, aki ismerteti a 2012 évi Közhasznúsági Jelentést. Az ülés során kisebb ijedelmet keltett a NAV honlapján látható 1%-os nyomtatvány megváltozott formája. Utánajártunk, az eddig alkalmazott kitöltési módszer is megfelelő. Használhatók a tagcsoportoknál fellelhető rendelkező nyilatkozatok. A nyilatkozatok leadási határideje: MÁV Csoport és RCHUN esetén: Humán Ügyfélszolgálati Iroda Határidő: május 4. DUNAFERR: Bérosztály - Határidő: április 15. Amennyiben a kolléga maga vagy könyvelője készíti el az adóbevallást: személyesen vagy postán, elektronikus úton (meghatalmazott esetén külön megbízás alapján) az adóhatóságnak Határidő: május 21. A Mozdonyvezetők a biztonságos és egészséges életért Alapítvány (adószám: ) ebben az évben is arra kéri a mozdonyvezetőket, vasutasokat, családtagokat és partnereit, hogy támogassák adójuk 1 %-ával. Több 1% = több segítség! Az alapítvány kuratóriuma nevében: Tóth Ferenc Attila a kuratórium elnöke én a MOSZ, Gazdálkodási Szabályzatának megfelelően, megtartotta éves pénztárosi értekezletét. A tagcsoportok jelentős számban képviseltették magukat, örömmel vettük, hogy több tagcsoportból nemcsak a pénztáros, hanem a tagcsoport vezető is részt vett az értekezleten. Remélhetőleg a távolmaradók megtesznek mindent annak érdekében, hogy az értekezleten elhangzott információkat utólag beszerezzék. ( , telefon, stb.) Apavári József ügyvezető alelnök korábban ben megküldte az érintettek részére a évi pénztárosi tájékoztatót. Az abban foglaltak szóbeli kiegészítése és megbeszélése után, főleg a különböző szakszervezeti rendezvények elszámolásának lehetséges módjaival kapcsolatos kérdésekre adott választ, valamint a segélyezési gyakorlat szükséges megváltoztatásáról adott tájékoztatást. A belföldi kiküldetési rendelvényeket alaposabban, pontosabban kell kitölteni, fel kell tüntetni az indulás és az érkezési címet is, nemcsak a városokat, és pontosan meg kell jelölni a kiküldetés célját is. (RoadRegister használata!) Az adómentes szociális segélyezést szigorúan a törvény szövege szerint lehet folytatni, (illetve az ilyen kifizetéseket kerülni kell) szülési, születési segély csak adóköteles, összevont jövedelemként fizethető. Kiemelt figyelmet és gondosságot kell fordítani a kifizetések dokumentálására, ehhez az egységes MOSZ dokumentum minták rendelkezésre állnak. Minden kérdéses ügyben elvárás a tagcsoportok felé, az előzetes egyeztetés a MOSZ központtal. Tovább kell javítani a pénztárjelentések beérkezésének időbeni pontosságát (a tárgyhót követő második hónap 15-e) Részletek a gazdálkodási tájékoztatóban! Akinek kérdése van, forduljon hozzám bizalommal. Kaáli Zsuzsa 06-30/ , 06-1/ , ,
15 Néhány miskolci mozdonyvezető (és volt mozdonyvezető), valamint barátaik, összesen 13-an, az idén is egy jól bevált síterepen karcolták síléceikkel a havas lejtőket. Elutaztunk a Francia-Alpokba, Les2Alpes-ba. A 22 órás út a kényelmes busznak köszönhetően nem vonattal mentünk elviselhető volt, de az utolsó száz km-t 4 óra alatt tettük meg, köszönhetően a szakadó hónak, szélnek. Jó jel gondoltuk de nem volt igazunk. Az első két nap a sűrűn hulló hó és köd jegyében telt. A pályákra kb. fél méter friss hó esett, a háztetőkön lévő méteres hópaplan pedig tovább hízott. Így a vasárnapi és hétfői síelés, nem a legideálisabb körülmények között zajlott. A 2600 m-en lévő Toura helyről a hóvihar és kb. 10 m-es látótávolság miatt az alacsonyabb régiókba menekültünk. Aztán jött a kedd és a hét többi napja gyönyörű napsütéssel. Igazi élménysíelésben volt részünk. Kb. 70 felvonó és közel 250 km-nyi pálya állt rendelkezésünkre. A korábban esett havat ratrakok na meg a síelők dolgozták le. Az 1300m és 3400m-es magasság között elhelyezkedő, hatalmas, széles pályákon bőven volt hely, nyoma sem volt zsúfoltságnak, annak ellenére, hogy egy átlag napon közel síelő volt a terepen. A település az 50-es években még csak néhány házból, na és persze tehénistállókból tevődött össze. Mára komoly üdülővárossá vált, ennek megfelelően a másfél kilométeres főutca vendéglőkből, ajándékboltokból szállodákból állt és főleg angol, holland, belga na meg francia és meglepően sok magyar rótta az utcákat. A városka szűk, magasan fekvő völgybe szorult be, még a szomszéd faluba, az ódon hangulatú kedves kis Venoscba is csak felvonóval lehet lemenni. Az apartmanházak évről évre feljebb kúsznak a hegyoldalra, hogy helyet biztosítsanak a vendégeknek. Gyakorlatilag az ember ha kilépett a szállása ajtaján majd felcsatolta a lécét és csúszott is a közeli felvonóhoz, aztán egyre magasabbra Bejártuk a síterep összes térképet kell vinni! - pályáját, voltak kedvenc, és kevésbé kedvelt szakaszok. A háttérben szinte karnyújtásnyira magasodott a Mont Blanc, a hegyek vakítóan fehérlettek, és a pályákon, felvonóknál nem volt zsúfoltság Síbérletünkre senki nem volt kíváncsi. Természetes, hogy mindenkinek van, na meg a modern felvonóknál elő sem kellett venni, a kapuk leolvasóinak elég volt a kabátzsebben lapuló bérlet is. Ezzel a bérlettel egy alkalommal átmehettünk Alp d Huez síterepre is, és igénybe vehettük a városi uszodát, valamint a korcsolyapályát. Az természetes hogy a városban síbusz jár körbe kb. negyedóránként, ami ingyenes. Három éve járunk ide, több más síterepet is kipróbáltunk, de szerintem az árakat, a szolgáltatásokat és legfőképpen a sípályákat figyelembe véve, eddig ez a nyerő. Néhány link, ahol mindezekről meg is győződhettek: Hazafelé fényes nappal indultunk. Még egy-két óráig csodálhattuk a négyezres hegycsúcsokat, szédítő szakadékok fölötti peremen haladt a buszunk. Briancon városában finom sajtokat vásároltunk majd egy hágón átkelve hamarosan leértünk az autópályára. És hogy valami vasút is legyen a beszámolómban: az Észak-Olasz vidéken buszozva unalmas gyártelep valójában órák hosszat mentünk a Torino Milánó gyorsvasút külön pályája mellett. Egy (!) ETR vonatot láttam elhaladni korábbi években sem volt sűrűbb a forgalom de az legalább ment vagy 250-nel Tóth Ferenc Attila Ezúton is szeretném tudatni minden ismerőssel, MOSZ taggal, hogy májustól a megszokott helyen, telefonszámon és e-mai címen nem találnak meg, mert a kiérdemelt nyugdíjas napjaimat megkezdem. Természetesen gondoskodott a vezetőség az utánpótlásomról, úgy hogy nem marad senki ellátatlan a jövőben sem. Korábban már közöltük Oszvald Fruzsina kolléganő elérhetőségeit, de aki nem tudná, a telefonja: 30/ , címe: illetve a Az alapítványi ügyintézésen kívül minden munkakörömet átadtam részére, többek között a tagsági igazolás kéréssel is őt kell keresni. Az alapítványi ügyekkel kapcsolatban Tóth Ferenc Attilához forduljanak. Elérhetősége: miskolci tagcsoport, 30/ címe: Köszönöm mindenkinek a 19 éves együttműködést, munkájukhoz a továbbiakban jó egészséget, balesetmentes munkát kívánok. Rojtos Pálné (Rózsa)
16 MÁV-TRAKCIÓ Zrt. Központi Munkavédelmi Bizottság jogai, és kötelezettségei által végzett tevékenység több esetben kapcsolódik a MÁV TRAKCIÓ Zrt. munkabiztonsági szolgáltatást végző EGÉSZ- SÉG,- BIZTONSÁG,- ÉS KÖRNYEZETVÉ- DELMI MÁV Csoport intézmény felé. A zaj és rezgésterhelésre vonatkozó rendeletek 22/2005. (VI. 24.) EüM, valamint 66/2005. (XII. 22.) EüM rendelet alapján a kockázat valamennyi kérdéskörét illetően a bizottság, képviselők jogosultak a tájékoztatásra, konzultációra, részükre biztosítani kell a képzésen, valamint a konzultáción való részvétel lehetőségét. Nyilvánvaló, hogy ez irányú igényünket a munkáltató felé jeleztük elsősorban, - de tudatában, hogy az ez irányú méréseket a EBK MŰSZAKI SZOL- GÁLTATÓ KÖZPONT végezte - az intézménnyel kapcsola- Hornok Béla tot felvettük, mely kapcsolat a mérések idejében is folyamatos volt, jelen esetben is közvetlen feléjük fordultunk. A mérésekről készült bizottságot illető egy-egy darab eredeti mérési jegyzőkönyv példányát a munkáltatótól átvettük. A mérések végzése, kiértékelése (szaktevékenységen belül is) egyedi és egyedi képzést-végzettséget igényel, a birtokunkba bocsátott jegyzőkönyvek tartalma számunkra szakmai, szóbeli kiegészítést, konzultációt igényelt. Az EBK MSZK vezetőjével, munkatársakkal egyeztetve február 21-én kihelyezett KMvB ülés keretében (1102 Budapest, Kolozsvári u. 2-4.) felkereste a bizottság a központot, ahol konzultálhatunk a mérési eredményekről, és a helyszíni méréseken részt nem vevő kollégák megismerhették a mérés technikai hátterét. A rezgésexpozíciónak kitett munkavállalókra vonatkozó minimális egészségi és munkabiztonsági követelményeit a szervezett munkavégzés keretében végzett minden olyan tevékenységre alkalmazni kell, amikor a munkavégzés során a munkavállalók mechanikai rezgés okozta kockázatnak ténylegesen vagy vélhetően ki vannak téve. A szakmánkban leginkább jelentkező egész testre ható rezgés, olyan mechanikai rezgés, amelynek átvitele az egész testre a munkavállalók számára gerincelváltozások formájában egészségi és biztonsági kockázatokat jelent. A prevenciós határérték napi 8 órás referencia-időszakra, valamint pillanatnyi rezgésgyorsulás csúcsértéke vonatkoztatva is mérni kell. A kockázatértékelés keretében a munkáltató köteles minőségileg, illetve szükség esetén menynyiségileg értékelni azokat a mechanikai rezgésszinteket, melyeknek a munkavállalók ki vannak téve. Rezgésmérést kell még végezni új létesítmény, gép, berendezés (munkaeszköz) üzembe helyezése során, kivéve, amikor a gyártó által adott információ alapján a rezgésszint a prevenciós határértéket nem éri el. Mérést csak akkreditált szervezet (laboratórium) végezhet. A mechanikai rezgésexpozícióból eredő kockázatokat a forrásnál kell kiküszöbölni vagy minimális szintre csökkenteni. A járművezető személyzet egészségét érintő olyan közvetett hatást, amely a mechanikai rezgés és egyéb munkaeszköz közötti kölcsönhatásból ered kompenzálni kell. Olyan műszaki-technikai, illetve szervezési intézkedést kell hozni, amely biztosítja a mechanikai rezgés és a kapcsolódó kockázatok lehető legalacsonyabb szintre csökkentését. Jellemzően ülő testhelyzetű technológiánál a mechanikai rezgésexpozíció szintjét csökkentő, eszköz a jól működő járművezetői szék (ami védőeszköz!). Az eszköz használata, amely csökkenti a rezgés okozta károsodások veszélyét, megfelelő karbantartás nélkül hatástalan. Nem szabályozott a jármű vezető személyzet számára, hogy kijárat után elromlott, hatástalan védőeszközzel, hogyan közlekedjen. (Műszaki eszköz védelme érdekében az E.1. utasítás tucatjával rendel el, kötelez?) A munkavállaló nem tehető ki az expozíciós határérték feletti rezgésnek, ha a munkavállaló rezgésterhelése túllépi az expozíciós határértéket, a munkáltatónak azonnal intézkednie kell annak érdekében, hogy az expozíció mértéke a határérték alá csökkenjen - és nem várva 168 üzemórát a következő gépvizsgálatig ( bebélyegzésig ). Az idevonatkozó rendelet szabályoz, ilyen intézkedés lehet : (ha már hiába kértük, hogy E.1.-ben egzakt módon szerepeljen) - az expozíció időtartamának és intenzitásának korlátozása - megfelelő munkabeosztás, pihenőidők beiktatása. A zajexpozícióra vonatkozó minimális egészségi és biztonsági követelményeket (úgy ahogy a rezgés behatásnál is) ténylegesen vagy vélhetően is alkalmazni kell. Az idevonatkozó rendelet alkalmazásában a zajexpozíció idővel súlyozott átlagát egy nyolcórás munkanapra vonatkoztatva kell meghatározni. A munkahelyen fellépő mindenfajta zaj idetartozik (az impulzusos jellegű zaj is). A mérések alkalmazásában a napi zajexpozíció szintjére és a legnagyobb hangnyomásszintre vonatkozó zajexpozíciós értékek, percre vannak bontva, és mérés alapján rögzítettek. Nemzeti Akkreditáló Testület által e tevékenységre akkreditált szervezet munkáját, az idevonatkozó rendeleteket a munkavédelmi képviselők, bizottságok véleményezhetik, méréseken részt vehetnek (meg is tettük), de a törvényi, rendeleti háttéren változtatni nem tudnak. A mozdony zajmérések az üzemszerű működésnek megfelelően történtek, az viszont elgondolkodtató, hogy a MÁV-TRAKCIÓ Zrt. által megrendelt (évek óta megfeleltnek minősített) járműmérések és a munkavállalók (több esetben magán) kvantitatív jellegű, (melynek során a jobb és a bal fül lég- és csontvezetését számszerűen értékelik) hallásvizsgálati jegyzőkönyvei között ellentmondás van! A munkahelyeken a munkavállalókat érő zaj mérése és értékelése alapvetően azt a célt kellene, hogy szolgálja, hogy a munkáltató a munkavállalók részére zajvédelmi szempontból biztonságos munkahelyi körülményeket biztosítson. Ha a munkavállalót egyes tevékenységei közben eltérő zajok érik, illetve ha a munkahelyen a munkaeszközök változó zajkibocsátással működnek, az eltérő zajokat külön-külön kell (legyen) mérni, megállapítani. Be kell azonosítani a zajokozás körülményeit, forrásait. Lemezburkolatok, SW szellőző csapágy, ajtószigetelés (és a többi). Későbbi zajvédelmi intézkedések eredményességének értékelésénél egyértelművé kell tenni az okokat. Ezek mérve nem lettek. Nem lettek mérve továbbá a munkahelyek munkavédelmi követelményeinek minimális szintjéről szóló rendelet alapján, a munkavégzés során érő zaj egyenértékű A- hangnyomásszint értékei a mozdonyszemélyzet irányítói irodák, felvigyázói helységek (telefonos kapcsolattal), diszpécserközpontok helyiségeiben (65 db). Gondolom azt már jeleznem sem kell, hogy a munkáltató képviselője a mozdonymérések terhére kívánja elvégeztetni a (anno már a kialakításkor kötelezően előírt) mérést.
17 A Bz típusú járművek esetén a kiközepelés, irányváltó mechanikus működtetése kiemelt munkavédelmi kockázatú a járműszerkezet alatti tevékenység, speciális munka- védőeszközök igénybevételeivel. Számunkra vizsgálócsatornával el nem látott vágányon nem végezhető tevékenység. A tulajdonos a szabályszerű elvégzés érdekében a 307, és a 339-es járműveken szerkezeti átalakítást rendelt meg MÁV- GÉPÉSZET Zrt. Szolnoki Vasútijármű Javítási Telephelytől. A tengelyhajtómű kiközepelése (jármű hidegre szerelése) új utastéri padlókivágással lehetségessé vált. A MÁV-GÉPÉSZET Zrt. Székesfehérvár Területi Műhelyben több kollégával, tulajdonos képviselőjével, KMvB taggal végeztük el az erősen kompromisszumokhoz kötött, helyszűkében lévő eszköz a működtetést. Egyhangúlag a következő álláspontra jutott a bizottság: A prototípusokon lévő kivágást meg kell nagyobbítani 5-6 cm-el a két tartó alváz hossztartókig (eddig lehetséges). Az irányváltó négyszög kézi működtetéséhez legalább 5-6 mm-es acélból cm hosszú kart, zárt szelvény fejjel kell készíteni - MD, M41 - (valamennyi jármű tartozék) Az irányváltó kiközepelés elvégezhetősége érdekében az R, A és B (BK) jelű javításoknál az irányváltó végállás reteszelő kart kellő gyakorisággal tisztítani és fagyálló zsírral le kell kenni (része lett a karbantartási technológiának). Tulajdonos vállalta, hogy az átalakítások ütemezését nem csak a Szolnoki Vasútijármű Javítási Telephelyen végzik. Természetesen Szolnokról, C vizsgáról így fognak kijönni a járművek. Egységcsomag formájában, technológiai szabályozás mellett a MÁV-GÉPÉSZET Zrt. Területi Műhelyei is elvégzik a kivágásokat, új padlónyílás kialakítását. Biztosítva a (több éve konfrontálódást elő nem idézhető, de a mégis felmerülő) egészséget nem veszélyeztető szabályszerű munkavégzés lehetőségét! Balesetmentes közlekedést kívánok! Egy szimulátoros gyakorlás alkalmával, a kollégákkal a Hívójelzésről és annak feloldó jelzéséről beszélgettünk. Megtárgyaltuk a szabályokban megbúvó ellentmondásokat, a nem mindig világos, egyértelmű és könnyen követhető rendelkezéseket. Úgy gondoltam nem árt, ha megosztom a témával kapcsolatos gondolataimat e lap olvasóival, a mozdonyvezetőkkel. Ahhoz azonban, hogy mondanivalóm érthetőbb legyen, menjünk vissza az időben néhány évtizedet. Valamikor régen a vasúton, ha egy jelző meghibásodott, arról minden esetben értesíteni kellett a vonatok személyzetét és kézi jelzés vagy élőszavas felhatalmazás alkalmazása mellett lehetett az adott jelző mellett elhaladni. A fényjelzők terjedésével azonban felmerült az igény, hogy a jelző kezelőjének ne kelljen kigyalogolnia a bejárati jelző előtt ácsorgó vonathoz, hanem egy külön, a biztosító berendezéstől függetlenül működtethető, kiegészítő jelzési képpel lehessen a szolgálati helyre azt bejáratni. Természetesen éppen azért, mert a jelzési képet a biztosító berendezéstől függetlenül, bármilyen helyzetben ki lehetett vezérelni, behaladáskor a vonat sebességét úgy kellett szabályozni, hogy az, a jelentkező akadály előtt biztonságosan megállítható legyen. Az első hívójelzéssel kiegészített jelzők fény bejárati jelzők voltak és az április hó 10-től érvénybe léptetett C melléklet az F1-es jelzési utasításhoz címmel ellátott füzetben találkozhatott velük a vonat és a mozdonyszemélyzet. Ekkor még az úgynevezett irányjelzési rendszer volt érvényben, villogó fényeket nem alkalmaztak. A hívójelzés a főlap alatt, kiegészítő jelzésként egy nyugodt fehér fénnyel világított, a főlapon látható vörös fénnyel együtt. A jelzési képet a korabeli utasítás következőképpen definiálta: Hívójelzés. A jelző használhatatlan. A vonat behaladhat, de csak olyan sebességgel (legfeljebb 15 km/ó), hogy bármely pillanatban meg tudjon állni. Az november 1-jén bevezetni tervezett, de csak július elsején életbe léptetett Forgalmi és Jelzési Utasítás szakított az addigi irányjelzési rendszerrel és egy teljesen új, úgynevezett sebességjelzési rendszerre állt át. Megjelentek a jelzőkön a villogó fények és ekkortól kezdték használni a jelzők árbocának ma is érvényes színezését. A hívójelzés jelzési képe is megváltozott. A főlapon világító vörös fény alatt most már nem nyugodt, hanem villogó fehér fénnyel engedélyezte a jelző mellett való elhaladást. Alkalmazási területe is bővült. Az 1967-es Jelzési Utasítás 73. pontjának A bekezdése így fogalmazott: Alak és fény bejárati, kijárati és fedezőjelzőn alkalmazható Hívójelzés (villogó holdfehér fény a továbbhaladást megtiltó jelzés alatt), amely csökkentett, legfeljebb 15 km/ó sebességgel továbbhaladást engedélyez. Később, egy módosítással (ha jól emlékszem az ötös számúval), az alakjelzők hívójelzéssel való kiegészítésének lehetőségét törölték az utasításból. A vonatok hívójelzéssel való bejáratása egy szolgálati helyre nem jelentett különös problémát, a bejáró szerelvény a teljes behaladásig csak olyan sebességgel (legfeljebb 15 km/ó) közlekedhetett, hogy a jelentkező akadály előtt meg tudjon állni. A kijárati hívójelzés esetén azonban más volt a helyzet. Alapesetben, ha a pálya nem volt felszerelve önműködő térközjelzőkkel, (történetünk idején, a hatvanas években még nem volt tömegesen elterjedve az önműködő térközbiztosítás) a vonat, ha az utolsó tengelye is elhagyta az utolsó váltót, felgyorsíthatott a megengedett sebességre. Más volt a helyzet az önműködő térközjelzőkkel felszerelt pálya esetében, ha a vonat hívójelzéssel járt ki az állomásról. Ilyenkor az első térközjelzőig minden esetben csak 15 km/ó sebességgel közlekedhetett, akkor is, ha a térköz szabad volt, és a kijáratot követő első térközjelző is szabad jelzési képet mutatott. Annak érdekében, hogy a kijárati jelző meghibásodása miatt, amikor maga az önműködő térközrendszer hibátlanul működik, ne kényszerüljön a vonat a menetidőt feleslegesen és jelentősen megnövelő vánszorgásra az első térközjelzőig, egy módosítással új jelzést vezettek az F1-es Utasításba 133d. pont alatt. A jelzés neve: Kijárati Hívójelzés feloldása lett. Kinézete: Fekete téglalapon fordított helyzetű V-betű alakú bekapcsolt állapotában zöld fényt mutató jelzés, amely alaphelyzetben sötét. A bekapcsolt jelző jelentése: A jelzés önműködő megjelenésének, illetőleg külön kezeléssel történő bekapcsolásának feltétele, hogy az irányváltó berendezés, vagy az ellenmenetet kizáró biztosítóberendezés jelzőkezelési lehetősége (a menetirány) az állomás birtokában legyen, és ezen kívül az állomásköz, illetőleg legalább két térköz szabad legyen, továbbá az önműködő fény-, illetve félsorompók vezérlésére vonatkozó kezelés ha van kezelés nyomógomb a fogalmi szolgálattevő részéről megtörténjen. Lerövidítve ez a jelzési kép a mozdonyszemélyzet számára azt jelentette, hogy a vonat előtt legalább két térköz szabad, a menetirány nekik van beállítva (szemből nem jöhet vonat) és a sorompók le vannak zárva. Ezek után, ha az utolsó jármű is elhagyta a Kijárati Hívójelzés feloldása jelzőt, nyugodtan lehetett döngetni, mert írva volt, hogy:
18 Ha Hívójelzés melletti kihaladás esetén a fordított helyzetű V-betű zöld fénye megjelenik a jelzőn és a vonat utolsó tengelye is meghaladta a jelzőt: az addig alkalmazott 15 km/ó sebesség a vonatra engedélyezett legnagyobb sebességre növelhető. Tiszta, egyértelmű szabályozás. A jelzés a kijárati Hívójelzést oldja fel, kizárólag önműködő térközjelzőkkel felszerelt pályán, konkrét jelentéstartalommal és egyértelműen megfogalmazva, hogy a vonatot csak a jelzési kép utolsó jármű általi meghaladása után szabad gyorsítani. Sajnos ez az idilli állapot napjainkra szertefoszlott. Az első dolog ami bizonytalanná tette a Hívójelzés feloldása jelzési kép értelmezését, a vonatbefolyásolás megjelenése miatt kibővült (pontatlanul megfogalmazott) szabályozás, a második pedig az, hogy egy idő után nem csak a VALÓBAN önműködő térközjelzőkkel felszerelt pályákon alkalmazták.(pl. a GySEV, Győr-Sopron közötti vonalszakaszán, ahol a Móricz Zsigmond vonatok gyakorlatilag állomástávolságban követik egymást, térközjelzők egyáltalán nincsenek, mégis felszerelték a Hívójelzés feloldása jelzőket.) A jelző neve időközben egyszerűen Hívójelzés feloldása jelzésre változott (a kijárati szó elhagyásával), mert sok esetben nyíltvonali (pályaelágazás) bejárati jelző esetében is felszerelték azokat az ellenirányú bejárati jelző hátoldalára. A vonatbefolyásolás megjelenése pedig azért okozott és okoz napjainkban is vitákra okot adó értelmezési problémát, mert jól működő vonatbefolyásoló berendezés mellett az utasítás nem rendelkezik arról, hogy a vonat, csak a hívójelzés feloldása jelzés teljes meghaladása után fokozhatja a sebességét. Idézem a jelenleg ( én) érvényben lévő Forgalmi Utasítás önműködő térközjelzőkkel fel nem szerelt pályára vonatkozó rendelkezéseit: F2-es Utasítás pont. Önműködő térközjelzőkkel fel nem szerelt pályán Hívójelzést adó kijárati jelző után a mozdonyvezető csak akkor alkalmazhatja a vonatra engedélyezett sebességet, ha a vonat utolsó járműve is elhagyta már a kijárati váltókat. Ez eddig teljesen egyértelmű. De vajon mi a teendő, ha mondjuk Kóny állomás (GySEV vonal) kijárati jelzőjén hívójelzés jelenik meg, a nyílt vonal mint tudjuk - nincsen felszerelve önműködő térközjelzőkkel, az ellenkező oldali bejárati jelzőn pedig világít a Hívójelzés feloldása jelzés? Gyakorlatilag a vonatok ezen a vonalon állomástávolságban közlekednek, tehát a váltó elhagyása után lehetne gyorsítani, csak az nem világos, hogy mit kezdjünk a bekapcsolt Hívójelzés feloldása jelzési képpel? De nézzük tovább! F2-es Ut asít ás pont. Ha önműködő biztosított térközjelzőkkel felszerelt pályán a kijárati jelzőn nem jelenik meg továbbhaladást engedélyező jelzés szükség esetén a vonatszemélyzet megfelelő értesítése után a kihaladást követően a vonatok közlekedhetnek: 1. Jól működő vonatbefolyásoló berendezés esetén: - Ha a vonat által használt vágány ki van építve jelfeladásra, a vezetőállás jelzőn kapott jelzési képek alapján térközben, - Ha a vonat által érintett vágány nincs kiépítve jelfeladásra, ugyancsak a vezetőállás jelzőn kapott jelzések figyelembevételével térközben, de ha a vezetőállás jelző fehér fénye nem változott (a térköz foglalt) akkor az első önműködő térközjelzőig csak olyan sebességgel, hogy a jelentkező akadály előtt bármikor meg lehessen állni. Az alkalmazott sebesség a legjobb látási viszonyok mellett sem lehet nagyobb, mint 15 km/ó. A bekezdés tehát rendelkezik arról, hogy jól működő vonatbefolyásoló berendezés esetén a vezetőállás-jelzőn kapott jelzés alapján kell kihaladás után a vonat sebességét megválasztani, de arról nem ír semmit, hogy mely ponttól szabad a szerelvényt gyorsítani. Mert látjuk, hogy a pont azt mondja, hogy akkor gyorsíthatunk, ha a vonat elhagyta az utolsó érintett váltót. De mely esetben? Ha a pálya nincsen felszerelve önműködő térközjelzőkkel. Esetünkben azonban van jól működő térközbiztosító berendezés és van jól működő vonatbefolyásolás. Mit tegyünk, ha a fent vázolt esetben világít a Hívójelzés feloldása jelző és mit tegyünk, ha nem? Menjünk azonban tovább a pont második bekezdéséhez. 2. Nincs jól működő vonatbefolyásoló berendezés: A b. alpont ebben az esetben egyértelműen fogalmaz, itt értelmet nyer a Hívójelzés feloldása jelzés. Ha a vonat olyan állomásról halad ki hívójelzés mellett, ahol hívójelzés feloldása jelzés kivezérelhető: a vonat a következő térközjelzőig a vonatnál alkalmazható legnagyobb sebességgel közlekedhet, ha a vonat utolsó járműve is meghaladta már a kijárati Hívójelzés feloldása jelzést. Ez a klasszikus szabályozás, szinte szó szerint megegyezik az 1967-es utasításban megfogalmazott szöveggel. De abban az időben az F1-es Jelzési Utasítás foglalta magába ezt a szabályt. Sajnos a későbbi Jelzési Utasítások nem foglalkoztak a jelző melletti közlekedés mikéntjével, megelégedtek annyival, hogy a részletes rendelkezéseket a Forgalmi Utasítás tartalmazza. De mint tudjuk, nem tartalmazta (tartalmazza) teljes körűen. Vajon ezek után hogyan közlekedjünk e jelzők mellett? Nos, én csak azt tudom tanácsolni, hogy az alatt a rövid idő alatt, amíg az új szabályzás életbe nem lép, ha valaki kijárati hívójelzés mellett halad el vonatával, akkor, amennyiben van Hívójelzés feloldása jelzés és az ki is van vezérelve, csak azután növelje a vonata sebességét, ha az utolsó járműve is elhaladt a bekapcsolt, fordított állású zöld V-betűs jelző mellett. Abban az esetben is így járjunk el, ha nem kijárati jelzőn, hanem mondjuk egy nyílt vonali bejárati jelző vörös fénye alatt pillantjuk meg a villogó fehér fényt és az ellenkező oldali bejárati jelző hátlapján világít a zöld színű feloldó. Ha így közlekedünk, abból nem lehet baj! Van még egy nagyon fontos dolog, amit el kell mondanom. Ehhez azonban kénytelen vagyok ismét visszaugrani az időben. Ugyanis a hírhedt mendei baleset után, ha jól emlékszem valamikor 1969-ben kiadtak egy módosítást, amelyet 1240b. számú pontként kellett beragasztani az F2-es (F3-as) Utasításba. Ez a pont pedig így hangzott: Kétvágányú pálya helytelen vágányára hívójelzéssel nem szabad vonatot indítani! Ez a passzus sokáig változatlan formában élt, majd sok év után enyhítettek rajta. A jelenleg érvényes utasítás számú pontja szigorú feltételek mellett ugyan, de már megengedi, hogy Hívójelzéssel járjon ki egy vonat a helytelen vágányra. Kétvágányú pálya helytelen vágányára Hívójelzéssel akkor lehet vonatot indítani, ha - a helytelen vágányon önműködő térközbiztosító rendszer üzemel, - a helytelen vágányra vonatkozó Hívójelzés feloldása jelző fel van szerelve, amelyre a jelzés - kivezérelhető, - a menetirány az indító állomás birtokában van és - a vonatot a helytelen vágányon való közlekedésről értesítették. Amint látjuk ebben az esetben rendkívül fontos a Hívójelzés feloldása jelző működése és annak megfigyelése. Helytelen vágányra soha ne járjunk ki hívójelzéssel, ha a fordított helyzetű zöld V-betű nem világít! Végszóként csak annyit, hogy hamarosan életbe lép a Forgalmi és a Jelzési Utasítás módosítása. A módosított F1-es már pontosan megfogalmazza, hogy mi a teendő, ha a Hívójelzés feloldása jelző világít. Hívójelzés feloldása: Hívójelzést adó jelző után, ha a Hívójelzés feloldása jelzés kivezérelhető volt, a mozdonyvezető csak akkor alkalmazhatja a vonatra engedélyezett sebességet, ha: - a vonat első járműve már meghaladta a Hívójelzés feloldása jelzést, és - a vonat utolsó járműve is elhagyta már a Hívójelzés feloldása jelzés előtti váltókörzet utolsó váltóját. Tiszta, egyenes beszéd. Ugyan néhány évtizedes késéssel, de megszületett. Már csak ki kell várni azt a kis időt, amíg hatályba lép. Addig is és azután is balesetmentes szolgálatokat kívánok minden kedves olvasómnak.
20 Bizonyára mindenki tud felidézni olyan eseteket a számítógépes világból, amik nem hogy egyszerűsítenék, hanem ellenkezőleg még meg is nehezítik bizonyos ügyek intézését. Hát ez szűkebb környezetünkben sincs másképp. Kezdjük talán a legelső ilyen bombával. IHIR. Nagy csinnadratta. Mindenki azonnal vigyen be minden elérhető iratát, iskolai végzettségeit igazoló dokumentumait, stb. Megtörtént. Beszkennelték. Vélhetően el is mentették. Kapunk elérhetést, - mondták - és mindenki bele tud nézni a saját adataiba. Jelzem; nem tudok. Vélhetően más sem, mert ha pl. jogosítványt kell cserélni, akkor vidd be a fentebb jelzett dokumentumokat. Minek is? Vigyem be most, vagy vittem be akkor. Csak úgy csendben jegyzem meg, hogy mi hozzávetőleg már legalább harmadszor vittük be, mutattuk meg, másolták le. Az ismételten érdekes, hogy amikor átadnak adatokat a másik szervezet részére, akkor érdekes módon ezek megvannak. Ezzel egy időben megtörtént a Humánszolgáltató irodák létrehozása. Biztosan szükség van egy olyan szervezetre, amely ezt a tevékenységet is összefogja. De! Nem hiszem, hogy a mai fejlett informatikai rendszerek közepette minden esetben kilométeres sorokban esetenként biztonsági őrök kereszttüzében kellene órákat eltölteni olyan ügyek intézése miatt, melyeket a helyi humánpartner a saját számítógépe segítségével lebonyolíthatna, mint hajdanán. Csak hozzáférés kérdése. Mint tudjuk, manapság nagyon sokan férnek hozzá, nagyon sok, őket biztosan érdeklő dolgokhoz. Következett az MFB beszerelése. Ez egy teljesen logikus és értelmes döntés volt. A kezdeti gyermekbetegségeit lassan kezdi kinőni. Betudható ez annak is, hogy aki a működtetéséért felelős, valójában magáénak érzi és elfogadja az időnként jelzett hibákat, kritikákat. Maradtak még a mai napig logikátlan dolgok, mint például bizonyos motorvonatok esetében deziro a kettő egymástól függetlenül működő MFB egység. Gondolom ez így olcsóbb volt, mint 50 méter vezetéket megvenni. Pedig ezen járművekre még azt sem lehet ráfogni, hogy a két egység külön-külön is tud mozogni, mint az orosz motor, mert kérem, ha ezeket kettészedik akkor az egyik fele lepottyan Az már ismét egy más tészta, hogy amint az várható volt, nem utolsó sorban a mi ellenőrzéseinkre fektetik a fő hangsúlyt. Ugyanis még eddig egyetlen egy esetben sem hallottam arról, hogy a berendezés által közvetített adatok alapján valamely jármű vizsgálatát rendelték volna el. Első körben jött a csodálatos TOFI. Azaz, tolatásfigyelő rendszer. Ez pillanatnyilag a Trakció legfontosabb rendszere. Árgus szemekkel figyelik, mikor nyomod be a tolatástechnikai azonosítót. Mert ugye ha feljelentkeztem, bejelentkeztem az MFB-be, akkor szerintem egyikünk sem valami saját szabadidős tevékenység helyett van jelen. Miért is nem automatikus ez a dolog? A papíralapú menetigazolvány vezetés esetén döntő volt, hogy mikor töltöttél ki egy-egy sort? Nos, egyszerűbb lenne olyan menürendszer alkalmazása, amellyel az automatizmust lehetne korrigálni. Ha már az érkezett üzenetek esetén képes a végtelenségig sípolni, akkor ez sem kivitelezhetetlen. Természetesen ez arra jó, hogy a dolgozók más lehetőségük nem lévén megismerjék a szolgálati vezetőiket. Mint decemberi lapszámunkban olvashattuk, bevezetés előtt áll vagy talán már be is vezetődött a REFI, a reszortosi ellenőrző modul. Ez nem reflektort jelent, habár annak is nevezhetnénk a modult. Azt hiszem nem kell ecsetelni hiszen az újságban meg is jelent, hogy elsősorban miért is jött létre. Mint tudjuk, automatikusan figyeli a járműveket, képes sebesség intervallumok ellenőrzésére is. Természetesen. Főleg, ha hozzáadjuk azokat a tapasztalatainkat, hogy egy-egy járművön lévő összes sebességkijelző képes más-más értéket mutatni, akkor ebből megint látszik, hogy ez is csak az előnyünkre fog válni. Tudjuk, kardinális kérdés a tolatókapcsoló kezelése. Elgondolkodtak az illetékesek azon, hogy adott esetben egy vis major miatti elkerülhetetlen tolatási művelet hogyan végezhető el egy zsúfolásig telt motorkocsi esetén? Mondjuk a tolatókapcsoló ilyen esetekben általában a másik vezetőálláson van. Csak csendben jegyzem meg, hátha meghallja valaki: a villamosságban az alternatív kapcsolókat már elég régen alkalmazzák. A mozdonyokon is létező megoldás. A tolatókapcsoló miért kivétel? Kíváncsi vagyok, hogy a fékutasítás fékpróbákra vonatkozó új szabályozását egy-egy eltérő fékrendszerű jármű esetében hogyan fogják értékelni? Érzésem szerint sűrűn fogunk beszélőre járni. Az is előfordulhat, hogy tévedek! És tényleg jó lesz. Álmodtam, amint bejelentkezés után közölte a rendszer, hogy ön nem állhat szolgálatba, mert nem volt meg az előírt pihenőideje, hiszen reggel hatkor végzett és most este hat van. Ez az, gondoltam! Ennek így kell lennie, hiszen a biztonság az első. Nem lesz több fáradt kolléga! Hurrá! Aztán csörgött az óra. Bízom benne, hogy a következő bevezetendő modul a VEFI lesz. Már mint a vezetői figyelő rendszer. Késve kiadott rendelkezések, parancskönyvek, kimutatások, módosítások, embertelen szolgálatok létrehozása, lakóhelyi pihenők hiánya, stb-stb. esetén jelezne. Félő, hogy új beruházásokat kellene eszközölni, mert lehet, hogy egy monitorra nem férnének el az üzenetek. Ruházzunk be. Hátha lesz hozadéka! Köszönöm, ha elolvastad! Egy dolgozni akaró mozdonyvezető Mozdonyvezetők Szakszervezete tájékoztató kiadványa Májusi számunkban olvashatja: Kiadja: a Főszerkesztő: Szerkesztő bizottság tagja: Szerkesztőség: Tel./Fax: Üzemi telefon: Honlap: Készül: az Felelős vezető: Kovács Attila Magazinterv, tördelés, nyomdai előkészítés: 2013 MOSZ. Minden jog fenntartva. A kiadvány szerkezete, tartalmi és tipográfiai kialakítása védett, annak teljes vagy részbeni átvétele, másolása a szerkesztőbizottság engedélye nélkül tilos. Bicajjal a vasúti alagútban, Területi hírek, Alapítványi hírek

References: bíróság 
 bíróság 
 bíróság 
 bíróság 
 bíróság 
 bíróság 
 bíróság